200 kematian dalam seminggu di Gazadi

GAZA: Serangan udara Israel ke atas Semenanjung Gaza setelah satu minggu keganasan antara negara Yahudi dan pejuang Palestin menyebabkan lebih daripada 200 orang maut.

Hingga semalam, Israel melancarkan puluhan serangan dalam jarak beberapa minit di kawasan pesisir Palestin yang dikawal oleh kumpulan Islam Hamas, menurut wartawan AFP dan tentera.

Api menerangi langit ketika letupan menggegarkan kota Gaza.

Serangan itu menyebabkan bekalan elektrik terputus dan merosakkan ratusan bangunan, kata pihak berkuasa tempatan tetapi, tiada kemalangan jiwa dilaporkan.

Penduduk Gaza Barat, Mad Abed Rabbo, 39 menyatakan serangan itu mengerikan dan menakutkan.

“Tidak pernah ada serangan sebesar ini,” katanya.

Tentera Israel mengatakan dalam satu kenyataan bahawa mereka menyerang rumah sembilan komandan Hamas berpangkat tinggi tanpa memberikan perincian mengenai korban.

Pengeboman semalam juga termasuk serangan ketiga pada apa yang disebut tentera sebagai “Metro”, yang merupakan istilah untuk rangkaian terowong bawah tanah Hamas.

Sebanyak 54 jet tempur menembusi terowong sejauh 15 kilometer yang sebelum ini diakui oleh tentera sebahagian melalui kawasan awam.

Gazan Mani Qazaat mengatakan.” Perdana Menteri Israel, Benjamin Netanyahu harus menyedari kita orang awam, bukan pejuang” sambil menambah, “Saya merasa seperti saya mati”.

Menurut Kementerian Kesihatan, serangan terbaharui itu berlaku sehari selepas 42 rakayt Palestin di Gaza maut termasuk lapan kanak-kanak dan dua doktor sekali gus merekodkan jumlah kematian harian terburuk di kawasan berkenaan sejak pengeboman bermula.

Secara keseluruhan, 197 rakyat Palestin telah terbunuh di Gaza termasuk sekurang-kurangnya 58 kanak-kanak, dan lebih dari 1.200 cedera sejak Israel melancarkan kempen udara melawan Hamas pada 10 Mei lalu setelah kumpulan itu melancarkan serangan roket yang dipicu rusuhan di Jerusalem.

Sementara itu, di Israel seramai 10 orang termasuk satu kanak-kanak terbunuh dan 294 cedera akibat tembakan roket yang dilancarkan oleh kumpulan bersenjata di Gaza.

Tentera Israel mengatakan sekitar 3,100 roket dilancarkan sejak Isnin minggu lalu dari Gaza sekali gus mencatatkan kadar tertinggi, tetapi menambah sistem anti-peluru berpandu Iron Dome telah mematahkan lebih dari 1,000 roket itu.

Netanyahu mengatakan dalam siaran di televisyen pada Ahad lalu bahawa kempen menentang organisasi pengganas dilanjutkan dengan kekuatan penuh dan akan mengambil masa untuk diselesaikan.

Tentera Israel mengatakan mereka menyasarkan infrastruktur Hamas dan Kumpulan Jihad Islam bersenjata, kilang senjata dan tempat penyimpanan.

Serangan udara Israel juga menyerang rumah Yahya Sinwar, Ketua Sayap Politik Hamas di Gaza, kata tentera dan menyiarkan rakaman asap dan kerosakan teruk, tetapi tanpa mengatakan jika Sinwar terbunuh.

Pada Sabtu lalu, Israel memberi arahan kepada wartawan Al Jazeera dan agensi berita AP dalam tempoh satu jam untuk mengosongkan pejabat sebelum melancarkan serangan udara dan menyebabkan blok menara mereka menjadi timbunan sampah.

Netanyahu pada Ahad lalu mengatakan bahawa bangunan itu juga menempatkan pejabat perisik “pengganas” Palestin.

“Ini adalah sasaran yang sah,” katanya.

See author's posts


Lapan penjawat awam ditahan berjudi

ADENG IDRUS

LAWAS: Sambutan menjelang perayaan Hari Raya Aidil Fitri tercemar dengan penahanan lapan orang penjawat awam dan seorang pesara kerajaan.

Ketua Polis Daerah Limbang, Superitenden Abang Zainal Abidin Abang Ahmad dalam satu kenyataan media mengesahkan penahanan semua suspek yang leka berjudi ketika serbuan dilakukan.

Menurut Abang Zainal, semua yang ditahan berusia 27 sehingga 62 tahun.

Menerusi kenyataan berkenaan juga menyatakan mereka ini ditahan di depo agensi kerajaan, kira-kira 4.25 petang yakni sehari sebelum umat Islam menyambut Hari Raya Aidilfitri.

Lapan penjawat awam yang ditahan masih lagi bekerja di enam agensi kerajaan berlainan di Limbang.

Sementara itu, pesara berusia 62 tahun yang ditahan adalah bekas kakitangan sebuah jabatan kerajaan di Limbang.

“Mereka ini berjaya ditahan semasa Op Dadu (Hoo Hey How). Seorang daripada lapan suspek masih bujang, manakala yang lainnya sudah berkahwin.

Mereka ini terdiri daripada Penolong Jurutera, Pembantu Operasi, Pembantu Awam, Pembantu Am dan pemandu,” ujarnya.

Polis merampas berbagai peralatan perjudian dan wang tunai berjumlah RM1,171.

Kes disiasat mengikut Seksyen 6(1) Akta Rumah Judi Terbuka Dan Per 3 Peraturan Pengawalan Penyakit Berjangkit 2020 kerana Melanggar Syarat Perintah Kawalan Pergerakan Bersyarat (PKPB) 2020 melibatkan penjawat awam.

See author's posts


Jabatan Hutan Sarawak terima anugerah AIGA 2022

KUCHING: Jabatan Hutan Sarawak (JHS) menerima Anugerah Perak bagi Anugerah Integriti, Governans dan Antirasuah (AIGA) 2022 sebagai pengiktirafan atas komitmen dan usahanya dalam memupuk integriti dan amalan tadbir urus yang baik.

Menurut JHS dalam satu kenyataan hari ini, anugerah itu disampaikan oleh Timbalan Perdana Menteri Dato Sri Fadillah Yusof kepada Pengarah JHS Datu Hamden Mohammad pada majlis Anugerah AIGA 2022 itu yang julung kali diadakan, semalam.

Sementara itu, Hamden berkata JHS berbangga kerana telah mencapai pengiktirafan tinggi ini atas komitmen dan budaya amalan integriti berterusan yang dilaksanakan selama ini.

Katanya, ia adalah titik permulaan untuk memastikan semua pengurusan dan penjagaan hutan yang diamanahkan dilaksanakan dengan lebih baik dalam komitmennya untuk mengimbangi kepantasan pembangunan dan alam sekitar dalam Strategi Pembangunan Pasca-Covid-19 (PCDS) 2030.

Oleh Mohd Neenatul Aizal

See author's posts


KPM tiada kuasa sekat, tarik balik terbitan bukan di bawah KPM

KUALA LUMPUR: Kementerian Pendidikan (KPM) tidak mempunyai bidang kuasa untuk menarik balik atau menggantung mana-mana buku atau bahan bacaan yang tidak diterbitkan oleh pihak KPM atau agensi-agensi di bawahnya.

Menteri Kanan Pendidikan Datuk Dr Radzi Jidin berkata, pihak kementerian hanya bertanggungjawab dalam memastikan buku-buku yang keluaran KPM melalui proses yang ditetapkan.

“Pertama sekali ingin saya jelaskan, semakan kami mendapati buku yang dirujuk itu dikeluarkan oleh pihak swasta bukan buku dikeluarkan KPM.

“Kita punya bidang kuasa di KPM adalah (semakan) buku-buku yang dikeluarkan KPM. Itu tumpuan utama KPM untuk mengusahakan yang terbaik supaya buku-buku itu merangkumi data-data dan fakta telah disemak kesahihannya,” katanya kepada media selepas melancarkan Kamus Dewan Perdana di sini, hari ini.

Beliau mengulas mengenai satu hantaran di media sosial baru-baru ini berkenaan tangkap layar dipercayai satu daripada muka surat sebuah buku rujukan mata pelajaran Sejarah Tingkatan 5.

Buku rujukan tersebut yang dipercayai terbitan sebuah syarikat swasta memaparkan kesilapan gambar wajah Tun V.T. Sambanthan pada muka surat itu yang menimbulkan rasa kurang senang dan terkilan kepada anak mendiang, Deva Kunjari Sambanthan.

Mengulas mengenai Kamus Dewan Perdana, Radzi berkata kamus terbaharu itu mengandungi lebih 120,000 kata akar dan merakam perkembangan kosa kata bahasa Melayu dalam tempoh lebih daripada satu abad.

“Insya-Allah kita akan lihat kamus ini akan menjadi panduan utama bagi semua pihak apabila melihat perkataan bahasa Melayu. Terdapat beberapa penambahbaikan dalam kamus ini termasuk juga pengenalan perkataan jawi yang memberikan manfaat besar kepada generasi hari ini dan mendatang,” katanya.

Menurut Radzi, perkembangan bahasa Melayu pada waktu ini, pada era digitalisasi ini berlaku dengan cepat sekali dan pada masa akan datang lebih banyak perkataan baharu yang akan digunakan maka pendekatan baharu boleh diambil kira dalam memastikan perkataan yang ada dalam kamus itu dapat ditambah dan ditambah baik dari semasa ke semasa.

“Seperti yang saya jelaskan tadi, betapa pentingya kamus ini dielektronikkan dan dibenarkan penggunaannya untuk umum supaya membolehkan bahasa ini diperkembangkan dengan lebih baik dan menjadi bahan rujukan yang baik bukan sahaja di Malaysia tapi di seluruh dunia,” katanya lagi.

Kamus Dewan Perdana ialah kamus baharu yang diusahakan oleh Dewan Bahasa dan Pustaka (DBP), dan merupakan kamus bahasa Melayu pertama di dunia yang memanfaatkan sumber data daripada pangkalan data korpus yang dibangunkan oleh DBP dan juga data Internet. – Bernama

See author's posts


Tindakan AS di Selat Taiwan dikutuk

JADI PERTIKAIAN… Kehadiran kapal perang AS di Selat Taiwan telah mengundang kemarahan tentera China sekali gus berupaya menimbulkan ketegangan antara Beijing dan Washington. • Foto AFP

BEIJING: Pihak tentera China mengutuk Amerika Syarikat (AS) selepas kapal perang negara itu berlayar menerusi Selat Taiwan.

China berkata, misi itu sengaja dilakukan bagi membahayakan keamanan serta kestabilan.

Tentera laut AS berkata, kapal pemusnah peluru berpandu USS Sampson yang melakukan rutin di selat Taiwan semalam, mengikut undang-undang antarabangsa.

AS yang melakukan pelayaran itu sebulan sekali, mengundang kemarahan China yang menganggap ia sebagai tanda sokongan kepada Taiwan.

Komando Teater Timur Tentera Pembebasan Rakyat, berkata pasukannya memantau dan memberi amaran kepada kapal berkenaan.

“Kekerapan AS melakukan tindakan provokasi itu dilihat memberi isyarat yang salah kepada pasukan “pembebasan Taiwan” dan sengaja menjejaskan keamanan dan kestabilan selat Taiwan.

“Kami membantah tindakan itu sekeras-kerasnya,” katanya dalam satu kenyataan.

Kementerian Pertahanan Taiwan berkata, kapal AS yang berlayar ke utara melalui terusan itu adalah perkara normal.

Jurucakap Armada ketujuh AS, Nicholas Lingo dalam kenyataannya, berkata tentera AS terbang, belayar dan beroperasi di mana saja yang dibenarkan oleh undang-undang antarabangsa.

“Kapal kami melakukan transit melalui selat Taiwan bagi menunjukkan komitmen AS kepada Indo-Pasifik yang bebas dan terbuka,” katanya.

AS seperti kebanyakan negara, tidak mempunyai hubungan diplomatik dengan Taiwan, namun adalah penyokong antarabangsa paling penting dan pembekal senjata, menjadikan ia sumber ketegangan antara Beijing dan Washington. -AFP

See author's posts


Dayak, Iban Borneo

Tusun Ke-30

Dayak Iban-Dayak Kantu Badu Bemunsuh

Engka bisi sekeda pemacha apin macha tauka enda ingat: nama kebuah dalam cherita tuai bansa Iban mayuh cherita pasal kayau tauka perang antara bansa Dayak Iban enggau Dayak Kantu. Enti nitihka tusut ari Bunsu Petara – tujuh iku anak Telichai baka ti di baruh ditu, Dayak Kantu enggau Dayak Iban endang saum aki ini. Dua raban bansa di Kalimantan Barat tu sama bejaku ngena jaku Iban lalu nya kebuah disebut “Ibanic Group”.

“Lebuh bansa Dayak Kantu ninga rita pasal Serapoh ke munuh nembiak mit ti diiru iya nya, ukai main pemedis ati sida. Tekala nya bansa Dayak Kantu betesau diri sekaban belayan lalu sedia deka ngayau rumah panjai sida Serapoh. Sida deka bebalaska pemati anak sida ti dibunuh Serapoh nya. Bansa Dayak Kantu tu mega seraban Dayak ti bejaku ngena jaku Iban sereta peturun ari Sengalang Burong mega. Nya alai sida tu mega mayuh bala bujang berani ti berantu sereta pama. Enti dulu diuti tundi, dipungkar tanjal bansa orang bukai, sida tu pan angkat engkerawai nurun bebalas.”

Bemunsuh Ketegal Penyalah Sarapoh

Nya mih, kebuah lalu nyadi pun bansa Iban enggau Kantu dulu kelia bemunsuh ari penyalah Sarapoh. Nya alai ti sama peturun Bunsu Petara, mayuh ga bansa Bunsu Petara “Dewa” mantu dua raban bansa tu bebaik awakka badu bemunsuh datai ke maya hari diatu.

Dulu kelia bisi seiku bansa Dayak ari peturun Serapoh ti tebilang benama Jelian. Iya ada di menua Merakai di Kalimantan Barat. Gamal Jelian tu tinggi sereta sigat. Kati enda tinggi, engka laban  iya mega peturun ichit wit Remi seduai Rukok @ Damu ti endang peturun bansa antu gerasi.

Maya agi beumur bebalas taun, Jelian enggai tentu jenuh pendiau. Iya enggai tentu diau di rumah diri empu. Iya suah agi bejegau sereta nemuai ngagai rumah orang bukai lalu berandau  enggau bujang berani pasal mayuh macham daya idup bansa Dayak.

Hari seiti, Jelian duduk ngimbai indai iya ti benung beranyam di dalam bilik sida.

“Indai…, enti aku bebini, sapa indu ti dipilih nuan? Nuan mih ngigaka aku,” ku Jelian ngepunka randau seduai mindai.

“Apo nih anak…!,” pia ku timbal indai iya seraya merening mua sigat anak iya ti baru deka berangkat bujang nya.

“Aku milih Tiong. Iya anak dara bansa Dayak Kantu mega ti benama Beti ti bensumbar Merebai. Burak sereta bajik indu nya, Jang. Iya anak umbung Beti. Semua utai ti dikedeka iya dikereja ulun iya magang. Tang…, bisi utai nanggul ga…” ku indai Jelian.

“Utai nanggul? Nama utai nya dih, indai,” ku timbal Jelian.

“Ukai nuan enda nemu bansa sida nya kala bemunsuh enggau bansa kitai jeman aki nuan, Serapoh kelia.”

“Nya jeman kelia menya…! Ukai enda jeman aki kitai Rukok, bansa Kantu udah nyerahka diri lalu bebaik enggau bansa kitai?” pia ku timbal Jelian baru.

“Enda nemu mih kitai…! Engka sida nya agi bedendam enggau kitai,” ku saut indai Jelian baru. “Tang uji ngapa mih anak..”.

Ninga indai iya milih sereta muji Tiong, Jelain makin gagit ati deka betemu enggau indu nya. Nya alai iya pan meranika diri lalu nurun ngagai rumah bansa Kantu nya ti enda tentu jauh ari rumah panjai sida. Datai ba tengah laman, enda ga iya berani niki ke rumah. Nya alai iya pan niki sepun kayu nangka ba ujung bilik sida Tiong. Ari endur nya iya andalka diri ulih meda gamal Tiong ti nurun mandi. Engka iya apin nemu, anak umbung jarang mandi ba ai sungai. Iya mandi ngena ai ti diangkut bala ulun iya ke meligai  di atas din. Malam nya, udah semua sida serumah nya tinduk, Jelian empekang ari dan nangka nya lalu ngerayap begadai-gadai nengah lubang ba atap meligai anak dara Beti nya. Ari nya iya bejalai ngagai peninduk Tiong.

“Dani wai,” ku Jelian ngerak Tiong.

“Apoo…! Sapa kita tu, berani amai niki kitu? Nadai orang lelaki kala niki kitu,” ku Tiong.

“Nama aku Jelian, unggal wai. Aku datai kitu laban diasuh indai aku bebini jadi enggau nuan.”

“Au…, pia. Indai aku pan baka nya; ngasuh aku belaki jadi enggau lelaki ti benama Jelian. Nama kebuah sida baka nya, nih? Tang…, aku agi kakang ati laban… nuan tu peturun antu gerasi tuk tuie kenu ku apai indai aku. Nya alai baka ni aku ulih jadi enggau nuan? Tambah mega peturun kita pan kala bemunsuh enggau bansa kami dulu  kelia menya,”  ku Tiong.

“Nya mih…, aku pan enda nemu. Aku nitihka asuh indai aku,” saut Jelian.

Ninga munyi nya Tiong pansut ari meligai iya lalu ngerak apai iya lalu madah, Jelian bisi ngayap. Iya nusui semua utai ti udah dipadahka Jelian ngagai iya tadi.

“Engka amai munyi ku Jelian nya. Setuju ga aku enti nuan deka jadi enggau iya. Tambah mega,  ngena chara belalai indai Jelian suah madahka aku lalu ngambu nuan ke menantu iya kenyau ari nuan agi dalam kandung indai nuan,” saut Beti.

Melah Pinang Jelian Enggau Tiong

Enda lama udah nya Tiong enggau Jelian pan jadi melaki bini ngena adat Melah  Pinang. Ba pengerami melah pinang nya Beti “Merebai” ngangauka orang Batang Empanang, Sungai Kantu, Sungai Merakai enggau Sungai Kedumpai datai ngagai pengerami nya. Lebih seratus iku pengabang datai ba pengerami adat melah pinang Jelian seduai Tiong. Dua iku babi ti umbas pemesai disayat ke lauk sida serumah sereta bala pengabang maya nya.

Udah makai lemai nya, Beti pan ngasuh sida serumah sereta bala pengabang ari ulu ari ili datai ngagai ruai iya. Sebedau adat melah pinang dipenyadi malam nya, Beti “Merebai”, pan bediri lalu bejaku.

“Sebedau kitai berengkah ngintu adat Melah Pinang anak aku Tiong enggau laki iya Jelian lemai tu, aku deka madah ngagai kita semua: aku udah nangkap seiku antu gerasi tuk tuie ti aku  kurung dalam sangkar. Begedi amai aku meda antu gerasi nya laban iya mega suba iya udah munuh anak menyadi aku ti benama Numpang maya sida ngayau bansa kitai di kitai di Merakai suba,” pia ku Beti seraya merening mua bala mayuh. Ninga munyi nya begau bala Dayak Kantu laban sida berebut deka meda antu gerasi nya ba mua mensia mayuh.

“Ni iya? Ni antu gerasi munsuh kitai nya? Bunuh iya…!” ku bala pengabang.

Enda lama udah nya Beti pan bediri baru lalu enda ngasuh semua sida ke datai nya inggar.

“Uji sengian enda lama, unggal,” pia ku Beti seraya malik ke kiba, malik ke kanan.

Lemai nya udah laun bendar, sempun api getah ba sebelah tiang rumah nya terang bendar nampakka mua iya.

“Taja pia…, ba mua kita bala mayuh aku udah ngemendarka anak umbung aku Tiong  jadi enggau Jelian ti antu gerasi ku aku nya, iya mega anak tuai Dayak ti munsuh kitai ngelama tu. Enggau tu mega aku arapka sida enda bemunsuh enggau kitai di Sungai Kantu ditu agi,” ku iya.

Ninga munyi nya semua kaban belayan Beti gaga amai ati. Pemutus penemu iya manah amai laban pengerami Melah Pinang antara Tiong enggau Jelian ulih ngaga pemaik antara bansa Dayak Iban enggau bansa Dayak Kantu nyentuk ke diatu datai ke  belama-lama iya.

(Betampung ba Tusun Ke-31  minggu nyin ila)

Nya mih pun penatai nama bansa Dayak ti bejaku ngena jaku Iban di Sarawak sepengudah sida belaya lalu bemunsuh enggau diri sebansa. Bansa Iban ti pindah melunggang ke Sarawak, endang sepengudah ti bebaik enggau bansa Dayak Kantu. Nya alai, bansa Dayak Kantu enggau Dayak Iban di Sarawak tauka sida ti agi di Kalimantan Barat  nadai agi ingatka laya nya dulu kelia. Terima kasih ngagai kaban FB ti udah ngirumka mayuh gambar bansa Dayak Borneo. Engka bala pemacha bisi tanya tauka deka ngirum gambar ti releven ngagai aku tau giga aku ba lumur whatsapp tu: 013-8325146

See author's posts


Jabatan Penjara benar lawatan keluarga sempena Tahun Baharu Cina

KUALA LUMPUR: Keluarga kepada penghuni penjara termasuk Pusat Pemulihan Akhlak, Pusat Pemulihan Khas, Tempat Tahanan Khas dan Sekolah Henry Gurney dibenar melawat sempena sambutan Perayaan Tahun Baharu Cina.

Jabatan Penjara dalam kenyataan hari ini memaklumkan keutamaan lawatan diberi kepada penghuni kaum Cina sahaja yang ditetapkan pada 24 dan 25 Januari manakala kaedah perjumpaan secara dalam talian bermula pada 26 hingga 28 Januari.

“Keluarga yang memilih kaedah bersemuka perlu mematuhi syarat-syarat berikut seperti waktu lawatan yang bermula dari 8.15 pagi hingga 4.15 petang.

“Mereka juga perlu membuat ujian RT-PCR atau ARTK-Ag (swab/saliva) dalam sah laku tiga hari selepas pengambilan sampel dan tidak bergejala sebelum hadir ke institusi berkenaan,” menurut kenyataan itu.

Selain itu, pelawat diminta membawa kad lawatan dan kad pengenalan bagi memudahkan urusan serta tidak dibenarkan membawa sebarang makanan dan minuman kepada penghuni.

Dalam pada itu, seorang penghuni penjara hanya dibenarkan untuk menerima sekali sahaja lawatan daripada keluarga dan lawatan perjumpaan hanya dibenarkan kepada pelawat yang membuat janji temu.

“Terdapat tiga kaedah tempahan janji temu iaitu melalui sistem i-Visit menerusi laman web www.prison.gov.my, panggilan telefon di institusi berkenaan dan e-mel atau surat ke institusi berkenaan,” menurut kenyataan itu. – Bernama

See author's posts


Dayak, Iban Borneo

Bala Dayak Iban kelia ti dulu mungkar berimba menua Krian iya datai ari menua Saribas. Sekeda sida nya bala Iban Paku ti dulu rembus ba Sungai Krian ari Rimbas. Sekeda sida nya nengah ili Krian berengkah ari Sekundong tauka Kerangan Pinggai di Sungai Paku, mansa menua Rimbas di Debak, Deit, Belasau, Undai enggau Rapong ke Melupa lalu undur ngena perau ke ili Sungai Krian. Di Melupa sida tu diau mendam bumai betaun; tang sekeda sida nya terus ke Awik, Sebetan enggau Sabelak.

Seraban agi bansa Dayak Iban ti dulu mungkar menua Krian betuaika Radin. Sida pindah ke menua nya ari Samu di Sungai Paku. Datai sida di Rimbas ba Tembawai Surok Lelabi dalam menua Teru, sida ngulu sebatang sungai Teru lalu melunggang ke sepiak Batang Krian di Bayor. Datai di Bukit Penajar raban Radin bepechah dua. Seraban ke ili lalu matau menua Kawang enggau Batang Rimbas nyentuk ke Sungai Gerenjang, pati Ulu Krian. Seraban da matau menua Babang enggau Pilai. Sida undur nitihka penganyut ai sungai  nya lalu sangkai  di Nanga Maras, Krian. Dia sida diau mendam bumai betaun di menua nya.

Seraban da Dayak Iban bukai ti datai ari Samu enggau Anyut lalu pindah ke Sungai Paku datai ke Meroh ti alai sida limpang ke kiba ngulu Sungai Ketoh pati Sungai Paku datai di entigis ba kaki Bukit Medang ti endur Linggir “Mali Lebu” luput lebuh tepedaka ular kendawang.

Sekali lebuh ti pulai nemuai ari Ulu Krian, Linggir mansa tuchung Bukit Medang antara Ulu Krian enggau Ulu Paku. Maya nya Linggir tekenyit lalu luput meda seiku ular kendawang ba mua iya ti entachang ngagai iya. Maya iya luput, iya asai ke betemu enggau  Bungai Nuing.

“Ambi nuan sirat aku nya Linggir, kena nuan matak serang.  Sirat nya tau ke empelias nuan. Nuan enda ulih dipantap tauka ditimbak munsuh,” ku Bungai Nuing.

Dani iya luput, peda iya sirat amai bisi ngimbai iya ti gali ba tanah dia. Sirat nya pan dibai iya pulai lalu ditaruh iya teguh-teguh.

Raban bansa Iban nya majakka pejalai sida nurun Bukit Medang lalu diau mendam sebelah kaki bukit nya di ulu Sungai Gerenjang. Sekeda sida bepechah ari raban besai nya lalu majak ngiga menua baru di Ulu Krian enggau Awas.

Dayak Iban Pindah Ke Sungai Melupa

Kenu ku orang tuai kelia, bansa Dayak Iban tu endang seraban bansa ti rindu, keras sereta gagit ati ngiga, berimba lalu diau ba menua baru. Ukai tuju sida deka ngayau. Taja pia, enti seiku pan sida udah kena bunuh orang di menua baru sida nya, kaban belayan orang ti mati nya semua angkat magang lalu datai-sedatai deka bebalas sebarang maya baka bala Munan ti dibunuh bansa Seru di Krian nya mega.

Lebuh raban bansa Dayak Iban matau menua, berimba bumai betaun ba endur sida diau mendam di tanah Batang Krian, sida suah betemu enggau bansa Seru ti udah lama nguan menua nya. Bansa Seru tu jarang bumai nanam padi tang udu agi beridup enggau mulung. Sekeda bisi ga ulih berimbai umai, kebun sereta rumah enggau bansa Iban. Sekeda raban Seru suah ngachau lalu munuh sekeda bala bansa Dayak Iban. Nyepi diri selalu diuti, dikachau lalu dibunuh bansa Seru baka nya, bala Iban pan bepadah sereta betesau diri semenua ngayau bansa Seru. Nya ti ngujungka sida beambu munsuh enggau bansa Seru.

Kenu ku sekeda pengingat tuai, bisi seiku tuai bansa Dayak Iban ti benama Daji mai bala iya bebalaska pemarai seiku ari nembiak iya lalu ngayau bansa Seru di Nanga Diso. Maya ti beamuk enggau munsuh dia bujang berani Iban ti benama Nanggai ari menua Rimbas mujur bedengah tuai Seru ti benama Genalus. Udah nya makin mayuh-semayuh bansa Iban ari Saribas datai lalu ngempu tanah di menua Batang Krian.

Nya alai menua Melupa pan lalu diperimba Daji. Sida tu datai ke Melupa nengah kampung jerung ti mungkur kaki bukit Sibirong di entigis Sungai Sulau, pati Sungai Assam di Melupa. Tegal sida tu ti dulu tama menua Sibirong lalu bumai betaun ba tanah ti dipansa sida, nya mih kebuah bukit nya dikumbai orang Bukit Sibirong Pesok. Pesuk @ Pesok reti iya rembus. Raban bansa Iban tu diau bumai betaun enda lama di Sibirong. Udah nya Unggang “Kumpang Pali” pan nguluka bala Iban ari Saribas pindah ke Krian nengah tanah Sungai Undai di Rimbas lalu ke ili Melupa. Unggang enggau bala nembiak iya pan diau mendam di Temudok di tengah menua Krian.

Dayak Iban Di Sungai Awik

Kira-kira tiga serak peturun udah bala Dayak Iban ti bempu menua di Sungai Krian, Enchana “Letan Pulas Emas” enggau menyadi iya Penghulu Minggat sereta bala nembiak iya pan datai ari Paku berunding deka nitihka raban bansa Dayak Iban nya pindah ke menua Krian mega tang dibantah tuai bansa Iban ti benama Gila ti sama besaup enggau Daji ngalahka bansa Seru di Nanga Diso nya.

Ku iya, tanah di menua nya udah diempu bala iya magang. Nya alai, Enchana seduai Penghulu Minggat matak bala nembiak seduai pindah ke Awik. Enchana berumah panjai ba Rantau Menukol, di ili Nanga Malong. Ari nya sida pindah ke ulu agi datai di Lubok Kepayang. Enda lama udah nya, Penghulu Minggat enggau bala nembiak iya datai lalu diau mendam di Nanga Mitas ti alai iya nirika sebuah rumah panjai enam puluh pintu. Nya ti ngujungka peturun Penghulu Minggat diau mendam di Kamidan ari ili Nanga Mitas.

(Betampung ba Tusun Ke-34  minggu nyin ila)

Nama kebuah bansa Iban di serata menua Sarawak bejaku ngena Jaku Iban ti sama taja pan bisi bida mimit ba senentang patah sebut enggau pengaya jaku (kosat kata)? Nya mih pun asal penatai bansa Dayak / Iban ari Saribas ke menua Sungai Kalala – Krian, Melupa, Awik. Berengkah ari nya mega Iban majak begigaka menua baru tunga ke Batang Rajang nyentuk ke menua tanah Batang Rajang (Sarikei, Bintangor, Pakan, Julau, Sibu, Kanowit, Song, Kapit). Maya jeman nya Iban ukai semina bekaul jaul sereta bekrisis enggau bansa Baketan tauka Seru aja tang  bansa Beliun, Seduan, Tajung @ Rajang enggau Orang Ulu (Benedict Sandin 1994.) Terima kasih ngagai kaban FB ti udah ngirumka mayuh gambar bansa Dayak Borneo. Engka bala pemacha bisi tanya tauka deka ngirum gambar ti releven ngagai aku tau giga aku ba lumur whatsapp tu: 013 8325146

Ditulis Harry Usup Umbar (B.Sc Hons. Human Development, UPM)

See author's posts


Dicalon semula, Ahmad Johnie zahirkan terima kasih kepada pucuk pimpinan

KUCHING: Penyandang kerusi Parlimen Igan, Ahmad Johnie Zawawi menzahirkan terima kasih kepada Parti Pesaka Bumiputera Bersatu (PBB), atas kepercayaan mencalonkannya semula.

Beliau berkata, ini membolehkannya bertanding mempertahankan kerusi Parlimen Igan sebagai calon Gabungan Parti Sarawak (GPS) dalam Pilihan Raya Umum ke-15 (PRU-15), 19 November nanti.

“Saya berikrar tidak akan mensia-siakan kepercayaan yang diberikan Premier Sarawak, Datuk Patinggi Tan Sri Abang Johari Tun Openg serta pucuk kepemimpinan PBB untuk meneruskan agenda pembangunan yang diperjuangkan oleh PBB dan GPS selama ini.

“Sebagai calon Parlimen P207 Igan, saya akan memperjuangkan hak-hak Sarawak sebab semakin besar suara wakil Parlimen GPS di Dewan Rakyat, semakin baik khususnya desakam mengembalikan hak yang terhakis dalam Perjanjian Malaysia 1963 (MA63).

“Setelah selama satu penggal berkhidmat sebagai Ahli Parlimen Igan, banyak telah saya pelajari dalam menempuhi pelbagai rintangan dan kemelut politik yang melanda negara sejak Barisan Nasional (BN) kalah dalam PRU-14,” katanya selepas diumumkan pengumuman calon GPS oleh Pengerusi GPS di Ibu Pejabat Parti PBB, Jalan Bako, di sini hari ini.

Dengan menaruh komitmen lebih tinggi, bersama-sama pemimpin GPS Sarawak, beliau akan terus menyuarakan hasrat dan suara rakyat Sarawak di Parlimen untuk mengembalikan hak Sarawak seperti termaktub dalam MA63, dengan slogan ‘Sarawak Diutamakan’ yang diperjuangkan oleh GPS.

“Begitu juga dengan hasrat perjuangan Premier Sarawak yang mahu menjadikan Sarawak negeri berpendapatan tinggi dan maju menjelang 2030. Kita akan terus menetapkan perjuangan ini sebagai landasan utama perjuangan pemimpin dari Sarawak.

“Bersama-sama kita membangunkan Sarawak sebagai satu ‘Keluarga Malaysia’. Secara peribadi, saya mendapati Premier Sarawak dengan 120 inisiatif telah meletakkan Sarawak di landasan yang betul.

“Perjuangan inilah yang harus rakyat Sarawak dukung bersama-sama. Utamakan Sarawak, Jaga Sarawak dan Intu Sarawak,” tegas beliau.

See author's posts


Pique: Kami malu

KEKALAHAN 8-2 kepada Bayern Munich disifatkan sebagai kekalahan memalukan oleh pemain pertahan veteran Barcelona Gerard Pique, selain mendakwa kelab terbabit berada pada tahap terendah.

“Ia perlawanan yang dahsyat, sangat dahsyat. Perkataan paling sesuai, memalukan dan Anda tidak boleh bersaing seperti ini di peringkat Eropah.

“Ini bukan kali pertama atau kedua perkara sebegini berlaku kepada kami dan kelab perlukan perubahan. Saya tidak bercakap tentang jurulatih atau pemain atau menyingkirkan seseorang tetapi kami kena tukar struktur sebab ini bukan kali pertama.

“Kami harus berfikir secara mendalam dan menentukan apa yang terbaik buat kelab, untuk Barca. Malam ini ia tidak boleh diterima buat Barcelona.” Kata Pique

Pertarungan heavyweight Eropah itu sepatutnya berlangsung sengit, namun apa yang berlaku di Stadium Da Luz, Bayern menguasai permainan sepenuhnya.

Juara Jerman itu memberi tekanan berterusan, mempamer aksi bertenaga dan langsung tiada belas kasihan.

Selain Thomas Muller, turut mencuri tumpuan Philippe Coutinho yang masing-masing meledakkan dua gol untuk Bayern.

Empat lagi jaringan Bayern hadir menerusi Ivan Perisic, Serge Gnabry, Joshua Kimmich dan Robert Lewandowski.

Kali terakhir juara lima kali Barcelona, menang Liga Juara-Juara ialah pada 2015 dan kekalahan hari ini berlaku selepas tewas gelaran liga kepada Real Madrid.

“Ia perlawanan yang teruk. Ia meninggalkan perasaan yang buruk dan sangat memalukan,” tambah pemain berusia 33 tahun itu.

Kekalahan itu juga menimbulkan persoalan serius mengenai masa depan Lionel Messi di Sepanyol -AFP

See author's posts


Pendapatan eksport koko turun 18 peratus

JOHOR BAHRU: Sumbangan aktiviti pengisaran dan pendapatan eksport daripada koko dan produk berasaskan koko dijangka menyusut sebanyak 18 peratus tahun ini berikutan pelaksanaan Perintah Kawalan Pergerakan (PKP) bagi mencegah penularan Covid-19.

Sehubungan itu, Menteri Perusahaan Perladangan dan Komoditi,  Datuk Dr. Mohd Khairuddin Aman, mengadakan lawatan kerja semalam bagi meninjau sendiri industri koko, khususnya untuk memantau tahap pematuhan pelaksanaan Perintah Kawalan Pergerakan Bersyarat (PKPB).

Kementerian Perusahaan Perladangan dan Komoditi (KPPK) dalam kenyataan semalam berkata, lawatan itu juga bertujuan untuk mendengar sendiri cabaran yang dihadapi pemain industri koko semasa tempoh penguatkuasaan PKPB di samping potensi industri koko dan coklat negara.

Antara syarikat yang dikunjungi Mohd Khairuddin adalah Guan Chong Cocoa Manufacturer Sdn Bhd di Pasir Gudang iaitu syarikat pengisar koko terbesar Malaysia dan syarikat pengisar keempat terbesar dunia dengan kapasiti pengisaran sebanyak 250,000 tan metrik setahun.

Guan Chong Cocoa Manufacturer merupakan pembekal utama kepada syarikat coklat dan industri makanan dan minuman seperti Nestlé, Mars, Hershey’s dan Cadbury.

Selain itu, beliau turut melawat syarikat HSRICH Chocolate iaitu usahawan bimbingan di bawah Program Pembangunan Usahawan Coklat, Lembaga Koko Malaysia.

Menurut KPPK, lawatan kerja sehari itu berjaya meningkatkan kerjasama yang sedia terjalin kepada satu tahap yang lebih baik terutamanya antara kementerian dengan pihak industri bagi merancakkan lagi pembangunan industri koko dan pembuatan coklat khususnya di Johor.

“Kementerian juga komited untuk memperkasakan industri koko di peringkat huluan di samping hiliran menerusi program integrasi tanaman dengan komoditi yang lain sebagai hala tuju baharu Rancangan Malaysia Ke-12,” menurut kenyataan itu.

Menurut KPPK, terkini, Malaysia merupakan negara pemproses biji koko kedua terbesar di Asia dan ketujuh dunia dengan menguasai 22 peratus pasaran produk berasaskan koko bagi rantau Asia dan Oceania.

Nilai eksport coklat pada tahun lepas adalah RM1.14 bilion berbanding RM1.03 bilion pada 2018, iaitu peningkatan sebanyak 10.7 peratus, katanya. – Bernama

See author's posts


Lim Guan Eng mengaku tak salah

BUTTERWORTH: Bekas Menteri Kewangan Lim Guan Eng semalam dihadapkan ke Mahkamah Sesyen di sini atas dua pertuduhan menyebabkan dua lot tanah milik kerajaan negeri Pulau Pinang bernilai RM208.8 juta dilupuskan kepada syarikat pemaju.

Lim, 60, yang juga bekas Ketua Menteri Pulau Pinang, mengaku tidak bersalah selepas kedua-dua pertuduhan dibacakan terhadapnya di hadapan Hakim Ahmad Azhari Abdul Hamid.

Mengikut pertuduhan pertama, Lim, didakwa menyebabkan Pendaftar Tanah Pulau Pinang melupuskan harta milik kerajaan negeri Pulau Pinang iaitu, Lot Tanah No. H.S.(D) 18801, No. PT Lot 702 Seksyen 1, Bandar Tanjong Pinang, Daerah Timor Laut, Pulau Pinang, bernilai RM135,086,094 kepada Syarikat Ewein Zenith Sdn Bhd.

Ahli Parlimen Bagan itu juga dituduh menyebabkan Pendaftar Hakmilik Tanah Pulau Pinang melupuskan Lot Tanah No.H.S.(D) 19318, No. PT Lot 10012 Seksyen 1, Bandar Tanjong Pinang, Daerah Timor Laut, bernilai RM73,668,986 kepada Syarikat Zenith Urban Development Sdn Bhd.

Lim didakwa melakukan kedua-dua kesalahan itu di Pejabat Tanah dan Galian Negeri Pulau Pinang, Tingkat 21, KOMTAR di sini, pada 17 Feb 2015 dan 22 Mac 2017.

Pendakwaan terhadap Lim dikemukakan mengikut Seksyen 403 Kanun Keseksaan yang memperuntukkan hukuman penjara minimum enam bulan dan maksimum lima tahun dan sebatan serta denda, jika sabit kesalahan.

Pendakwaan diketuai Timbalan Pendakwa Raya Suruhanjaya Pencegahan Rasuah Malaysia, Wan Shaharuddin Wan Ladin dan Francine Cheryl Rajendram, sementara Lim diwakili peguam Gobind Singh Deo, Ramkarpal Singh, RSN Rayer dan A. Sivanesan.

Ini merupakan pertuduhan terakhir terhadap Lim yang berkaitan dengan kontroversi projek terowong dasar laut yang menjadi perhatian, sejak beberapa tahun lepas.

Pada 7 Ogos lepas, Lim dituduh di Mahkamah Sesyen Kuala Lumpur atas pertuduhan telah secara rasuah meminta bagi dirinya suatu suapan, iaitu balasan berupa 10 peratus daripada keuntungan yang akan diperoleh kelak daripada Datuk Zarul Ahmad Mohd Zulkifli.

Ia sebagai upah bagi membantu syarikat milik Zarul dilantik untuk melaksanakan Projek Pembinaan Jalan-Jalan Utama dan Terowong di Pulau Pinang. Zarul merupakan pengarah Consortium Zenith Construction Sdn Bhd.

Lim didakwa melakukan kesalahan itu berhampiran Hotel The Gardens, Lingkaran Syed Putra, Mid Valley City di sini pada Mac 2011.

Pada 10 Ogos lepas pula, Lim mengaku tidak bersalah di  Mahkamah Sesyen Butterworth atas pertuduhan telah menggunakan kedudukan beliau semasa menjadi Ketua Menteri Pulau Pinang untuk menerima suapan bagi dirinya wang berjumlah RM3.3 juta sebagai tindakan membantu syarikat milik Zarul Ahmad, yang dilantik bagi melaksanakan projek itu yang bernilai RM6.3 bilion.

Lim dituduh melakukan kesalahan itu di pejabat Ketua Menteri Pulau Pinang, Tingkat 28, Komtar, Georgetown, Pulau Pinang antara Januari 2011 dan Ogos 2017.

Beliau sekali lagi dihadapkan ke mahkamah sama pada 11 Ogos atas pertuduhan menyalahgunakan kedudukannya sebagai Ketua Menteri Pulau Pinang dan Pengerusi Lembaga Tawaran Perbadanan Pembangunan Pulau Pinang (PDC), untuk suapan wang berjumlah RM372,009 bagi isterinya Betty Chew Gek Cheng melalui syarikat Excel Property Management & Consultancy Sdn Bhd.  – Bernama

See author's posts


Sedia peluang kepada pelabur

KUALA LUMPUR: Satu webinar yang dianjurkan oleh Lembaga Pembangunan Pelaburan Malaysia (MIDA) dengan kerjasama Unit Penyelarasan dan Pemecutan Projeknya (PACU) menyediakan peluang kepada pelabur untuk berbincang dan berangkaian dengan pihak berkuasa relevan dan pemegang kepentingan.

Ketua Pegawai Eksekutif MIDA, Datuk Azman Mahmud mengetengahkan isu penyesuaian dalam ekonomi global di bawah normal baharu dalam ucapan pembukaan beliau di webinar, “Starting Your Project with PACU@MIDA”, yang diadakan pada 29 Sept.

“MIDA akan meneruskan usahanya untuk menarik pelaburan berkualiti dan memulihkan keyakinan pelabur dalam melihat Malaysia sebagai destinasi pelaburan pilihan mereka. Mustahak untuk menjana semula ekonomi (daripada impak pandemik COVID-19) dengan melaksanakan inisiatif berani,” katanya.

Seminar dalam talian itu mendapat lebih 1,000 tontonan dan membimbing pemegang kepentingan dan pelabur berpotensi mengenai penyerahan permohonan, peraturan dan keperluan relevan bagi memulakan projek pelaburan di  Malaysia.

Ia juga menyediakan maklumat mengenai utiliti yang ditawarkan oleh penyedia perkhidmatan serta pemudahan dan bantuan yang disediakan kerajaan.

Dari Januari hingga Mac tahun ini, MIDA berkata 214 projek pembuatan diluluskan dengan 127 projek sedang dilaksanakan ketika ini.

Begitu juga, daripada 988 projek pembuatan yang diluluskan tahun lepas, 698 projek telah dilaksanakan.

Bagi maklumat lanjut mengenai perkara ini, pelabur boleh menghubungi pasukan PACU@MIDA di talian +603-2263 2462 / +603-22673473 atau menghantar e-emel kepada pacu@mida.gov.my.  – Bernama

See author's posts


Syed Hamzah ganti Wan Junaidi?

AZREEN KERIA

KUCHING: Penyandang kerusi Parlimen Santubong, Dato Sri Wan Junaidi Jaafar menyerahkan kepada Premier Sarawak, Datuk Patinggi Tan Sri Abang Johari Tun Openg untuk menentukan kedudukannya.

Ini di sebalik ura-ura yang tersebar luas sejak beberapa hari lalu bahawa Menteri di Jabatan Perdana Menteri (Undang-undang dan Parlimen) itu dijangka memberi laluan kepada muka baharu pada Pilihan Raya Umum ke-15 (PRU-15) 19 November nanti.

Malah, Setiausaha Politik Wan Junaidi, Dato Sri Syed Hamzah Syed Paie ketika dihubungi sebentar tadi enggan menafi atau mengesahkan khabar angin yang dirinya mungkin dicalonkan untuk kerusi Parlimen Santubong.

“Tunggu Premier (Abang Johari) buat pengumuman,” kata Wan Junaidi ringkas ketika ditanya Utusan Sarawak mengenai khabar angin beliau bakal berundur.

Sementara itu, Syed Hamzah yang juga Timbalan Ketua Parti Pesaka Bumiputera Bersatu (PBB) Cawangan Demak Laut, juga enggan mengulas lanjut sama ada menafi atau mengesahkan ura-ura yang tersebar itu.

“Sebagai ahli parti PBB, saya menyerahkan kepada Presiden (PBB) dan Premier Sarawak (Abang Johari) untuk membuat keputusan,” katanya kepada Utusan Sarawak.

Satu lagi nama disebut-sebut sebagai calon berpotensi untuk kerusi Parlimen Santubong ialah Ketua Penerangan PBB Samariang, Datuk Wan Khalik Wan Muhammad.

See author's posts


Galong kini Residen Bahagian Kapit

KAPIT: Galong Luang, 51, anak kelahiran Rumah Panjang Niga Sungai Nyiro Tinjar, Baram memulakan tugas sebagai Residen Bahagian Kapit yang baharu berkuat kuasa, hari ini.

Beliau mengisi kekosongan yang ditinggalkan oleh Nyurak Keti yang bertukar ke Pejabat Residen Bahagian Bintulu.

Sebelum ini Galong adalah Timbalan Residen Bahagian Kapit sejak 2016.

Mendapat pendidikan awal di SK Long Teran Kanan Tinjar, Baram pada 1978-1983 dan meneruskan pendidikan ke Sekolah Menengah ke SMK Bakong Miri, Kolej Tanjong Lubang dan seterusnya menjejakkan kaki di menara gading UPM Serdang sehingga 1995.

Pernah bertugas sebagai guru sementara di Kolej Tunku Datu Haji Bujang Miri dari 1996 hingga 1997 dan mendapat tawaran bertugas sebagai pegawai penyelidik di Institut Kajian Perubatan, (IMR) Kuala Lumpur.

Pengalaman bertugas sebagai guru dan pegawai penyelidik perubatan di IMR Kuala Lumpur digunakan sepenuhnya oleh beliau yang memulakan tugas pertama sebagai Pegawai Tadbir Sarawak di Limbang pada 1998.

Galong ketika ditemui semasa majlis serah tugas di Kompleks Pentadbiran Kerajaan Negeri Bahagian Kapit di Bleteh berharap agar kerjasama dan dedikasi yang diberikan oleh semua pegawai di Pejabat Residen Bahagian Kapit diteruskan seperti sebelum ini.

Turut hadir ialah Pegawai Daerah Kapit, Cerisologo Sabut, Pegawai Daerah Bukit Mabong, Robert Liman, Pegawai Daerah Song, Harry Bruce dan wakil Pegawai Daerah Belaga, Shokuri Alwi.

Oleh AKUN GIMAN

See author's posts


Tiga lagi TTG bakal ditubuhkan

SIDANG MEDIA…Dato Sri Fatimah Abdullah pada sidang media selepas mempengerusikan MesyuaratJawatankuasa Pengurusan Gelandangan Sarawak (JPGS) 1/2022 di Wisma Bapa Malaysia, semalam.

KUCHING: Tiga lagi tempat selamat atau Tempat Transit Gelandangan (TTG) bakal dibangunkan di Sarawak pada tahun ini.

Menteri Pembangunan Wanita, Kanak-Kanak dan Kesejahteraan Komuniti Dato Sri Fatimah Abdullah (gambar) memberitahu bahawa, perancangan tiga TTG baru itu adalah susulan kejayaan penubuhan TTG Sibu pada tahun 2021.

Katanya, Mesyuarat Pengurusan Gelandangan Sarawak (JPGS) mengumumkan akan menubuhkan tiga lagi TTG pada tahun ini iaitu bertempat di Kuching, Bintulu dan Miri.

“TTG Bintulu masih di peringkat pra pelaksanaan dengan kerjasama Lembaga Kemajuan Bintulu (BDA) yang menelan kos RM2 juta.

“TTG Miri pula adalah di peringkat perancangan di mana tapak projek sudah dikenalpasti dan sedang menunggu kelulusan pihak berkuasa perancangan negeri, penambahbaikan bangunan bakal dilaksanakan dengan Kerjasama Syarikat Samling melalui program Tanggungjawab sosial korporat (CSR) mereka.

“Manakala, TTG Kuching ia juga masih dalam peringkat perancangan awal untuk mencari tapak yang sesuai. Beberapa tapak telah dilawati namun belum mendapat lokasi yang strategik,” katanya.

Beliau berkata demikian kepada pemberita selepas mempengerusikan Mesyuarat Jawatankuasa Pengurusan Gelandangan Sarawak (JPGS) 1/2022 di Wisma Bapa, semalam.

Dalam pada itu, Fatimah berkata, TTG Bintulu mampu memuatkan 48 hingga 60 orang gelendangan, manakala TTG Miri (35) dan TTG Kuching (31).

Mengulas lanjut, sebanyak 224 operasi menyelamat gelandangan secara bersepadu dan bersasar telah dijalankan di antara 2016 dan 2020.

Hasil operasi tersebut, seramai 513 gelandangan berjaya diselamatkan di Sarawak.

Antara punca yang menyebabkan masalah gelandangan ialah masalah keluarga (38 peratus), kesihatan mental (33 peratus), tiada tempat tinggal (12 peratus), ketagihan minuman keras dan bahan terlarang (10 peratus), dibuang kerja (5 peratus) dan lain-lain (2 peratus),” katanya.

Oleh JEAKQLEYN YACHO

See author's posts


Sekolah diserang,ratusan pelajar hilang

ABUJA: Beratus pelajar sekolah menengah hilang selepas sekolah itu diserang oleh sekumpulan lelaki bersenjata di negeri Katsina

Penyerang tiba dengan menaiki motosikal dan melepaskan tembakan ke udara, menyebabkan orang ramai bertempiaran melarikan diri, kata saksi.

Mereka mensasarkan sebuah sekolah menengah sains yang menempatkan 800 pelajar.

Pada hari Sabtu, tentera memaklumkan pihaknya telah dapat menjejaki tempat persembunyian kumpulan lelaki bersenjata itu di sebuah hutan dan berlaku berbalas tembakan.

Setakat ini tiada pelajar yang dilaporkan cedera.

Sementara itu, Presiden Nigeria, Muhammadu Buhari yang mengecam serangan itu memerintahkan sekolah tersebut untuk melakukan audit penuh terhadap pelajar untuk mengetahui jumlah pelajar yang masih hilang.

Dalam pada itu, ibu bapa yang bergegas ke sekolah untuk membawa anak-anak mereka pulang juga diminta untuk memberitahu pihak sekolah.

Penduduk yang tinggal di dekat sekolah asrama lelaki di daerah Kankara memberitahu mereka mendengar tembakan kira-kira pukul 11 malam pada hari Jumaat dan bahawa serangan itu berlangsung lebih dari satu jam.

Anggota keselamatan di sekolah itu berjaya mengusir beberapa penyerang sebelum pasukan polis tiba.

Dalam satu kenyataan pada hari Sabtu, polis mengatakan semasa berbalas tembakan, beberapa orang bersenjata mundur.

Para pelajar pula melompat pagar sekolah dan berlari untuk menyelamatkan diri.

Kira-kira 200 pelajar yang melarikan diri – dan pada mulanya dianggap hilan, kembali ke sekolah.

Bagaimanapun, saksi mendakwa melihat sejumlah pelajar dibawa oleh lelaki bersenjata itu.

Penduduk telah bersama-sama polis mengesan saki-baki pelajar yang masih hilang. –AFP

See author's posts


Bunga Telang penyeri Nasi Kerabu

SHEILA ZAIDI

Umum mengetahui bahawa Nasi Kerabu merupakan salah satu menu makanan yang cukup sinonim dengan negeri Kelantan.

Malah, ia mempunyai penggemarnya yang tersendiri di seluruh negara dan tidak terkecuali di Bumi Kenyalang ini.

Namun, masih ramai yang tidak mengetahui rahsia ‘kebiruan’ warna nasi ini yang menjadikan menu ini tampak menarik dan menyelerakan.

Bunga Telang juga dikenali sebagai Butterfly Pea adalah ramuan semulajadi yang digunakan untuk menghasilkan warna biru muda pada nasi kerabu.

Ia adalah sejenis pokok kekacang yang memanjat yang mampu tumbuh subur di negara yang mempunyai cuaca yang panas seperti di negara kita.

Bunganya yang biru cantik menjadi hiasan laman rumah jika dijaga dengan elok.

Selain dijadikan sebagai bahan pewarna asli dan perisa makanan, ia sememangnya sangat sesuai dijadikan sebagai pokok hiasan.

Lazimnya bunga telang dibiakkan menggunakan benih dengan bentuk benihnya yang bulat pipih dan mempunyai kulit berwarna hitam.

Tumbuhan ini merupakan sejenis tumbuhan yang menjalar pada pokok lain atau tiang pagar atau kayu sokong yang disediakan oleh penanamnya.

Dalam keadaan liar semulajadi, tumbuhan ini menjalar dengan melilit apa juga tumbuhan disekelilingnya.

Ketinggian pokok ini mampu mencapai sehingga tiga ke empat meter bergantung kepada lilitan pada sokong.

Ia mempunyai kadar pertumbuhan yang sangat cepat sekiranya ditanam di tanah yang subur dan menerima cahaya matahari yang baik.

Tanah yang subur dengan banyak bahan organik dan mempunyai saliran baik sangat sesuai untuk tumbuhan ini.

Bagaimanapun ia kurang sesuai pada tanah yang mudah tenggelam air dan sangat asidik.

Daunnya berbentuk simpel sama ada Epiliptik atau Obtuse dengan warna hijau pada susunan bertentangan.

Bunganya pula keluar dari celah ketiak daun dengan warna biru kuat berukuran empat sentimeter panjang dan tiga sentimeter lebar.

Dibahagian tengah bunga terdapat warna putih kekuningan.

Kajian mendapati terdapat juga varieti bunga telang yang berwarna putih walau pun jarang ditanam dinegara kita.

Kegunaannya dalam pembuatan makanan sebenarnya memberikan pelbagai khasiat selain untuk kelihatan menarik.

Antara khasiat yang terkandung dalam bunga telang ialah mengandungi antioksida yang tinggi.

Bahan antioksida semula jadi ini mampu membantu penyerapan vitamin C dengan lebih efisien untuk membangkitkan kesegaran tubuh badan.

Dalam pembuatan minuman, bunga telang kering juga boleh dijadikan teh biasa seperti teh chamomile yang popular di Amerika Syarikat.

Selain kaya dengan antioksida, ia juga membantu mengekalkan kesihatan jantung dan menjadikan kulit kelihatan bersinar.

Selain minuman teh kosong yang disajikan secara panas atau sejuk dicampurkan bersama madu, halia, pudina atau buah markisa, bunga telang juga sering digunakan dalam koktel, menghias salad, aiskrim dan sup sebagai hiasan untuk kelihatan lebih menarik.

Bunga yang menerima jolokan nama sebagai ‘bunga nasi kerabu’ ini ternyata mempunyai kepelbagaian penggunaan dalam bahan makanan dan minuman disamping mempunyai pelbagai khasiat.

Bagi yang terpesona dengan warnanya pula, bolehlah mula mencari benihnya untuk ditanam di sekitar rumah sebagai tumbuhan hiasan yang akan menaikkan seri laman kediaman.

See author's posts


LUASKAN ‘PINTU’ REZEKI

SEBUYAU: Jambatan Batang Lupar bukan sahaja akan menjadi gerbang merentasi masa dan jarak baharu bagi rakyat di Sarawak, tetapi bakal meluaskan pintu rezeki kepada penduduk setempat.

Menurut Abu Bakar Serah, 63, pembinaan jambatan ini adalah satu berita gembira yang dinantikan oleh penduduk di sekitar Sebuyau, Meludam dan Beladin kerana ia memendekkan jarak dan masa dengan daerah lain.

Katanya, keadaan ini secara tidak langsung dapat menarik lebih ramai penduduk dari setiap pelusuk daerah untuk merasai pengalaman menggunakan jambatan terpanjang di Borneo ini, dan sekaligus singgah berkunjung di kawasan ini.

“Sekarang ini kita bergantung dengan menggunakan perkhidmatan feri untuk menyeberang. Kekurangannya adalah kita terpaksa menunggu giliran dan menyeberang dalam satu jam.

“Ini belum lagi jika tiba musim perayaan, ia boleh mencecah dua hingga tiga jam untuk menunggu giliran sahaja.

“Oleh itu, tumpuan orang hanya untuk mengejar masa, dan ini menyebabkan mereka merasa berat hati untuk berhenti singgah di kawasan kami ini.

“Sekiranya jambatan sudah siap nanti, orang tidak lagi perlu mengejar masa, dan berkesempatan untuk singgah di sini nanti,” katanya ketika ditemui Utusan Sarawak, di sini semalam.

Oleh AKMAL ADIB YUSUP

See author's posts


Kemasukan ke ICU menurun

SIBU: Kemasukan Unit Rawatan Rapi (ICU) kerana Covid-19 telah menurun sejak kes-kes itu bertambah baik di Sibu.

Penyelaras Jawatankuasa Pengurusan Bencana Bahagian Sibu (JPBBS) Dr. Annuar Rapaee berkata, kadar penghunian di pusat kuarantin pada masa ini juga hanya pada 27 peratus.

“Saya telah bercakap dengan Pengarah Hospital Sibu, Dr.Nanthakumar Thirunavukkarasu untuk menggunakan pusat kuarantin di hospital.

“Bukan kita ingin menutup semua pusat kuarantin, tapi kita ingin fokus pada pusat kuarantin di Hospital Sibu, jadi kita hanya akan menggunakan pusat kuarantin di hospital.

“Pusat kuarantin yang ada di luar, kita masih kekalkan dulu, tetapi kita hendak memperbaiki dan membersihkannya.

“Kita juga mahu petugas barisan hadapan diberi ruang berehat, mereka telah bekerja keras sejak sekian lama,” jelasnya ketika bersiaran langsung menerusi Facebook petang semalam.

Menteri Muda Perumahan dan Kesihatan Awam itu menjelaskan, Sibu semakin dekat dalam memastikan ia selamat tidak lama lagi, bagaimanapun mendapatkan sifar kes mungkin tidak mudah dan mungkin tidak akan berlaku.

“Dengan pemberian vaksin, ini dapat menurunkan kemungkinan masuk ke hospital, mengurangi keparahan kes dan mengurangi angka kematian.

“Program vaksinasi dos pertama semakin perlahan pada masa ini kerana ramai yang sudah menerimanya.

“Namun, program vaksinasi masih berjalan, kita akan segera menuju ke zon Sukun dengan bas vaksinasi,” ujarnya.

Menteri Muda Pendidikan, Sains dan Penyelidikan Teknologi itu berkata, walaupun negara menyasarkan untuk mencapai 80 peratus penduduk untuk mendapatkan vaksin, yang terbaik adalah 100 peratus orang layak mendapat vaksin.

Oleh AKUN GIMAN

See author's posts


RTM kekal relevan- Abdul Rahman

KUCHING: Radio Televisyen Malaysia (RTM) kekal relevan dan mampu terus menjadi platform menyalurkan maklumat berkaitan inisiatif kerajaan.

Menteri Muda Utiliti dan Telekomunikasi (Utiliti) Datuk Dr Abdul Rahman Junaidi berkata, selama ini RTM memang sentiasa menyokong kerajaan Sarawak termasuk semasa Pilihan Raya Negeri Ke-12 (PRN-12).

“Terima kasih kepada RTM kerana memberi sokongan dengan liputan yang menyeluruh kepada calon-calon Gabungan Parti Sarawak (GPS) pada pilihan raya negeri lepas,” katanya.

Beliau berkata demikian ketika berucap merasmikan Pesta Sukan Antara Rumah RTM Kuching anjuran Kelab Rekreasi RTM Kuching pada Isnin.

Dr Abdul Rahman menjelaskan, RTM juga kerap membuat liputan untuk majlis di kawasan Dewan Undangan Negeri (DUN) Pantai Damai dan Kementerian Utiliti.

Sementara itu, beliau turut memuji RTM yang berjaya menganjurkan pertandingan sukan melibatkan kakitangan.

“Ia merupakan usaha yang baik untuk mengamalkan gaya hidup sihat selepas terhenti hampir dua minggu,” ujarnya.

Sebanyak 10 acara sukan dipertandingkan sepanjang dua bulan dan ia sebagai persiapan untuk Sukan RTM Peringkat Kebangsaan akan datang.

Turut hadir Ketua Penolong Pengarah Kejuruteraan Radio RTM Azmi Ahmad dan Pengerusi Kelab Rekreasi RTM Kuching Zaidi Bujang.

See author's posts


Taman BDC catat 37 kes jangkitan

PUTRAJAYA: Satu kluster baharu iaitu kluster Taman BDC di Kuching, Sarawak telah dikenal pasti dengan sejumlah 37 kes jangkitan Covid-19, kata Ketua Pengarah Kesihatan Datuk Dr Noor Hisham Abdullah.

Beliau berkata kluster itu berkait dengan kes indeks daripada kluster perhimpunan tabligh di Masjid Sri Petaling.

“(Kluster) Ini juga melibatkan perhimpunan tabligh iaitu kes indeks dan telah menjangkiti keluarga, ahli-ahli masjid serta rakan sekerja iaitu melibatkan tiga generasi,” katanya pada sidang media perkembangan COVID-19 di sini semalam.

Ditanya sama ada kewujudan kluster baharu itu ada kaitan dengan kes Covid-19 tidak bergejala, beliau tidak menjelaskan secara terperinci namun mengakui kes tidak bergejala memang wujud di negara ini namun peratusannya masih kecil.

Sebagai contoh, Dr Noor Hisham berkata daripada saringan yang dibuat ke atas 5,164 pesakit yang tidak bergejala, hanya lima kes atau 0.1 peratus didapati positif Covid-19.

“Kalau kita lihat kes-kes tidak bergejala sama ada mereka boleh menjangkiti ataupun tidak, mungkin kes-kes tidak bergejala ini jumlah atau kuantiti virus tersebut masih berkurangan dalam badan dan mungkin tak menjangkiti.

“Tetapi didapati sehari atau dua hari sebelum mereka dapat gejala, masa itulah virus yang ‘duduk’ di badan mereka itu tinggi dan boleh menjangkiti, jadi sekiranya mereka bergejala digalakkan terus datang untuk laksana ujian dan saringan untuk pastikan mereka bebas atau dikesan Covid-19,” katanya.

Mengulas laporan kluster Covid-19 di kawasan Perintah Kawalan Pergerakan Diperketatkan (PKPD), beliau berkata Pusat Bandar Utara dan sekitar Pasar Borong Kuala Lumpur di Selayang merekodkan 21 kes positif baharu sekali gus menjadikan jumlah keseluruhan 160 kes setakat ini.

Bagi lokaliti PKPD di Selangor Mansion dan Malayan Mansion di Kuala Lumpur, masing-masing mencatatkan dua dan satu kes baharu dengan jumlah keseluruhan meningkat kepada 177 kes (Selangor Mansion) dan 13 kes (Malayan Mansion), katanya.

Selain itu, mengenai perkembangan kluster Covid-19 yang aktif di Malaysia sehingga kini, Dr Noor Hisham berkata terdapat lima kluster yang mencatatkan kes positif baharu.

Ia melibatkan kluster Pasar Chow Kit dengan penambahan 16 kes; kluster Sendayan di Negeri Sembilan (lima kes); kluster Pesantren (tiga kes); kluster Kampung Baru di Kuala Lumpur (dua kes) dan kluster Madrasah Ayer Merbau, Melaka (satu kes).– BERNAMA

See author's posts


Anugerah muzik Bidayuh Isnin depan

KUCHING: Anugerah Muzik Bidayuh 2022 (BMA 2022) akan diadakan Isnin depan, 12 Disember ini di Hotel Pullman, di sini.

Acara kali kedua diadakan ini adalah anjuran Persatuan Artis dan Pemuzik Bidayuh Sarawak (BAMA) dan disokong oleh Kementerian Pelancongan, Industri Kreatif dan  Seni Persembahan.

Timbalan Menteri Pelancongan, Industri Kreatif dan  Seni Persembahan, Datuk Snowdan Lawan, berkata BMA 2022  akan bermula jam 8 hingga 11 malam dan dijangka dihadiri 400 tetamu.

“Terdapat lapan kategori anugerah iaitu lagu terbaik, vokalis terbaik, muzik video terbaik, susunan muzik terbaik, lirik lagu terbaik, artis baharu terbaik, pencapaian sepanjang hayat dan Anugerah Khas BAMA.

“Pemenang untuk semua kategori akan menerima wang tunai RM2,000 (kecuali Pencapaian Sepanjang Hayat RM1, 000),  piala dan sijil penyertaan,” katanya pada sidang media di Bangunan Baitulmakmur, di sini hari ini.

BAMA ditubuhkan dan didaftarkan secara rasmi pada 6 Januari 2015 dengan objektif untuk mewakili dan mempromosi kepentingan artis dan pemuzik Malaysia yang membuat persembahan Bidayuh.

Ini bagi membantu dan mempromosikan peningkatan taraf persembahan artis dan pemuzik Bidayuh ke taraf antarabangsa.

“Selain itu BAMA juga sebagai badan untuk memberi pengiktirafan dengan menganjurkan acara berkualiti setiap tahun dan untuk menggalakkan hubungan rapat dalam kalangan penyanyi, komposer, penulis lirik dan pemuzik Bidayuh untuk kepentingan Industri Muzik Bidayuh,” katanya.

Sementara itu, Pengerusi BAMA, Dr Alim Impira berkata, ahlinya  terdiri daripada penyanyi, pemuzik, penulis lagu, penulis lirik, pemilik syarikat rakaman, penyanyi, pemuzik sesi, komposer muzik dan mereka yang terlibat dalam industri filem dan video.

“Objektif BMA 2022 adalah untuk mengiktiraf sumbangan mereka yang terlibat dalam industri muzik Bidayuh sebagai tapak pelancaran artis dan pemuzik Bidayuh untuk bersama-sama memberi inspirasi antara satu sama lain dalam semangat mereka, sama ada sebagai hobi atau sebagai kerjaya profesional.

“Melalui BMA 2022, BAMA berharap dapat membangkitkan generasi muda mengenai peluang yang menguntungkan dalam industri muzik,” katanya.

Dalam pada itu, BAMA berhasrat untuk menjadikan BMA sebagai anugerah tahunan – pameran anugerah muzik tempatan dalam industri kreatif dan seni persembahan di Sarawak.

“BMA 2022 dijangka menarik kira-kira 400 tetamu. BAMA menjemput penyanyi Bidayuh terkenal termasuk Carrie Geres, Felicia Gek, Lisa Abui, Maria Nohiem, dan penyanyi veteran, Mike Rantai untuk membuat persembahan semasa acara itu.

“Pada sebelah pagi, dua bengkel akan diadakan bermula 9 pagi hingga 12.30 tengahari  iaitu Bengkel Asas Vokal yang dikendalikan oleh Guru Vokal Tempatan, Tan Ai Ling, dan Bengkel Etika Persembahan oleh pelakon terkenal Malaysia, Yana Samsudin,” katanya sambil menambah bengkel ini terhad kepada 50 orang sahaja.

Orang ramai dialu-alukan untuk menghadiri majlis tersebut dengan menempah tempat duduk mereka menggunakan pautan yang diberikan di Facebook BAMA Sarawak. Tempat duduk terhad disediakan.

Justeru,  BAMA menjemput orang ramai untuk merasai dan menjadi sebahagian daripada BMA 2022. Masuk adalah percuma!

See author's posts


24 komoditi pertanian miliki 100 peratus SSR

KUALA LUMPUR: Dua puluh empat daripada 42 komoditi pertanian terpilih merekodkan kadar sara diri (SSR) melebihi 100 peratus pada 2019, kata Jabatan Perangkaan Malaysia (DOSM).

SSR menerangkan sejauh mana bekalan (pengeluaran) komoditi pertanian boleh memenuhi permintaan domestik.

Ketua Perangkawan Malaysia, Datuk Seri Dr. Mohd Uzir Mahidin berkata, SSR yang mencapai 100 peratus atau lebih menunjukkan bekalan atau pengeluaran bagi sesuatu komoditi pertanian adalah mencukupi untuk memenuhi keperluan dalam negara, dan sebaliknya jika SSR kurang daripada 100 peratus.

Bekalan bagi 11 buah-buahan terpilih pada 2019 adalah mencukupi untuk memenuhi permintaan tempatan dengan SSR melebihi 100 peratus, dengan tembikai merekodkan SSR tertinggi sebanyak 161.3 peratus, diikuti betik (153.1 peratus) dan belimbing (132.8 peratus).

Bagaimanapun, statistik menunjukkan kadar kebergantungan import (IDR) adalah tertinggi untuk mangga (73.5 peratus) disebabkan oleh permintaan bagi pelbagai jenis mangga, katanya ketika membentangkan penemuan daripada kajian bagi Akaun Pembekalan dan Penggunaan Komoditi Pertanian Terpilih 2015-2019 yang dijalankan oleh DOSM.

Tujuh jenis sayur-sayuran terpilih mempunyai bekalan yang mencukupi untuk keperluan domestik iaitu tomato (131.2 peratus), terung (119.3 peratus), bayam (112.6 peratus), salad (112.5 peratus), timun (110.8 peratus), kacang panjang (107.0 peratus), dan bendi (104.4 peratus).

Begitu juga bagi dua daripada lima tanaman lain yang terpilih iaitu tebu (207.2 peratus) dan ubi kayu (100.1 peratus), manakala cili merekodkan nilai IDR tertinggi dengan 73.6 peratus.

Untuk kategori ternakan, SSR tertinggi adalah telur ayam/itik (113.6 peratus), manakala yang terendah adalah daging kambing (12.1 peratus), menjadikan kebergantungan import Malaysia ke atas kambing sangat tinggi pada 87.9 peratus.

DOSM melaporkan bahawa kobis bulat merekodkan penggunaan per kapita (PCC) tertinggi berbanding sayuran lain dengan penggunaan 5.3 kilogram setahun diikuti oleh sawi (4.4 kg/tahun) dan tomato (3.6 kg/tahun).

Tiga SSR melebihi 100 peratus untuk perikanan adalah sotong (109.2 peratus), udang (102.9 peratus) dan tuna (101.3 peratus). Permintaan terhadap mackerel juga tinggi dengan penggunaan 5.7 kg setahun diikuti udang (4.1 kg/tahun) dan Tuna (2.7 kg/tahun).- Bernama

See author's posts


Jutaan penduduk pindah, banjir di Sungai Yangtze

JIUJIANG: Banjir terburuk sejak sedekad lalu di kawasan Sungai Yangtze di China menyebabkan tembok penahan banjir runtuh akibat arus deras dan kawasan kediaman kini menjadi terusan air.

Hujan lebat sejak Jun lalu itu menyebabkan sekurang-kurangnya 141 orang maut atau hilang, memaksa hampir 15 juta orang dipindahkan dari kediaman masing-masing mulai awal bulan ini dengan anggaran kerugian ekonomi berbilion-bilion dolar.

Penduduk terpaksa menyelamatkan diri menggunakan bot atau rakit kerana hujan lebat yang masih berterusan sudah menenggelamkan perkampungan dan bandar.

Seorang jurugambar AFP yang melakukan tinjauan di Jiangxi, melihat sendiri pekerja penyelamat berusaha memperbaiki tembok dan dinding penahan banjir walaupun agensi kaji cuaca meramalkan hujan lebat selama beberapa hari berikutnya.

Paras air di lebih 400 sungai sudah melebihi tahap amaran berbahaya manakala di beberapa tempat pula, melimpah melebihi tahap ketinggian pernah dicatatkan berikutan taburan hujan tertinggi di lembangan Yangtze sejak 1961.

Pihak berkuasa juga sangat bimbang dengan keadaan Tasik Poyang iaitu tasik air tawar terbesar di China di wilayah Jiangxi, yang turut dilanda banjir teruk.

Paras air di kawasan itu sudah mencapai tahap tertinggi, memaksa lebih 100,000 tentera dan anggota penyelamat bertungkus lumus membantu penduduk serta membina tembok penahan banjir untuk mengelak ancaman lebih teruk.

Menurut media rasmi kerajaan, yang memetik sumber pihak berkuasa, hujan lebat di hulu menyebabkan aliran masuk air meningkat dengan cepat ke kawasan takungan yang dibina ketika pembinaan Empangan Three Gorges.

Pembinaan empangan itu, yang sudah lama dibantah aktivis alam sekitar kerana menjejaskan ekologi sungai selain memaksa pemindahan jutaan penduduk, kini tidak dapat menangani peningkatan air akibat hujan.

Media tempatan turut melaporkan, pihak berkuasa sudah mengeluarkan amaran mengenai peningkatan paras air Sungai Huaihe, jalan air utama di China di utara Yangtze. – AFP

See author's posts


Lebih 20,000 tuntut reformasi monarki

BANGKOK: Protes bersejarah di Bangkok, Thailand berakhir semalam selepas satu petisyen dikemukakan oleh penunjuk perasaan.

Ia menuntut reformasi monarki, termasuk mengehadkan kuasa raja dan perbincangan bebas berhubung sistem pemerintahan beraja.

Petisyen tersebut dikemukakan kepada Ketua Polis Metropolitan di hadapan Grand Palace.

Media antarabangsa melaporkan sekurang-kurangnya 20,000 peserta menyertai protes pada Ahad.

Penunjuk perasaan turut memasang sebuah plak di Sanam Luang sebagai simbol gerakan demokrasi baharu.

Pada plak itu terpahat tuntutan penunjuk perasaan bahawa “negara ini milik rakyat, dan bukan milik monarki’.

Protes dijangka berterusan sehingga mencapai kemuncak pada 14 Oktober yang merupakan ulang tahun pemberontakan pelajar pada 1973.

Protes bersejarah ini melanggar tradisi rakyat Thailand dengan mencabar kuasa raja secara terbuka.

Salah laku fitnah terhadap institusi diraja Thailand boleh dikenakan hukuman penjara selama tiga ke 15 tahun.-AFP

See author's posts


MBKS anjur pameran alam sekitar pertama bermula esok hingga 12 Mei ini

KUCHING: Majlis Bandaraya Kuching Selatan (MBKS) buat julung kalinya akan menganjurkan pameran alam sekitar mereka bermula pada 29 April hingga 12 Mei ini di sekitar kawasan MBKS.

Program Jadikan Iklim Sejuk Lagi (Make Climate Cool Again) diadakan dengan kerjasama NakedWonders dan Lembaga Sumber Asli dan Alam Sekitar (NREB) bermula 9.00 pagi hingga 5.00 petang.

Datuk Bandar Kuching Selatan Datuk Wee Hong Seng berkata program bertujuan membantu meningkatkan kesedaran masyarakat mengenai kepentingan menjaga alam sekitar.

“Besarnya harapan kami agar semua lapisan masyarakat turut serta dalam program yang akan diadakan nanti,” katanya pada sidang media di bangunan MBKS di sini, hari ini.

Menerusi program ini, beliau berkata, pihaknya sedang mengusahakan untuk mewujudkan satu pusat bagi membantu masyarakat mengetahui isu-isu berkaitan alam sekitar lebih lanjut.

“Pada masa sama kita boleh meningkatkan kesedaran tentang perubahan iklim dan mendidik orang ramai untuk membuat perubahan positif bagi manfaat planet kita.

“Kita boleh menggalakkan pembangunan yang lebih hijau, bersih dan mampan,” katanya.

Sementara itu, beliau menyatakan tindakan awal itu perlu dimulakan bagi memastikan kesinambungannya pada masa hadapan.

“Kita mulakan dengan pameran kecil ini sebagai satu cara untuk memberi impak positif kepada masyarakat.

“Ia tidak akan berhenti setakat program ini. Tetapi ia akan diteruskan supaya kesedaran tentang keperluan menjaga alam sekitar dapat dititikberatkan,” katanya.

Program yang berlangsung selama seminggu ini akan dimeriahkan dengan pelbagai aktiviti menarik, pameran dan bengkel berkaitan dengan alam sekitar.

Untuk rekod, program ini diadakan bersempena Hari Bumi yang disambut pada 22 April setiap tahun.

Oleh Shahrul Qaizat

See author's posts


Sesi perkongsian dengan pemain industri

KETUA Pegawai Eksekutif Datuk Hasan Azhari Idris

ISKANDAR PUTERI: Invest Selangor Bhd, agensi penggalakan pelaburan langsung asing dan domestik bagi Selangor, kini giat mengadakan sesi perkongsian dan jalinan dengan penggiat industri di negara ini sekali gus menarik pelabur tempatan ke negeri berkenaan.

Ketua Pegawai Eksekutifnya Datuk Hasan Azhari Idris berkata, sejajar ketidaktentuan iklim ekonomi akibat pandemik Covid-19, program sedemikian turut menjadi pendekatan baharu dalam menjalin hubungan antara para pemain industri Selangor dan di serata negara ini.

“(Menerusi program itu) Invest Selangor berkongsi insiatif Kerajaan Negeri Selangor khususnya Hab Perniagaan Selangor (SBH) yang menyediakan platform rangkaian maya bagi membolehkan komuniti perniagaan berhubung tanpa kehadiran fizikal,” katanya kepada Bernama selepas program ‘Selangor Initiatives and Opportunities’ (Inisiatif dan Peluang di Selangor) di sini, baru-baru ini.

Program sehari hasil kerjasama dengan Persekutuan Pengilang-Pengilang Malaysia (FMM) Johor itu disertai seramai 40 pemain industri di bawah naungan Dewan Perniagaan dan Perindustrian Tionghua Johor Bahru (JBCCI).

Johor adalah negeri kedua program itu selepas Sabah pada awal tahun ini dan seterusnya di Pulau Pinang pada 29 Sept, 2020.

Mengulas selanjutnya, Hasan Azhari berkata SBH merangkumi tiga komponen utama iaitu Program Promosi Pelaburan Invest Selangor – portal hos semua webinar dan persidangan maya anjuran Invest Selangor dan mesyuarat maya dengan rakan kongsi yang berpotensi atau para pelabur di seluruh rantau ini.

Komponen kedua adalah Sidang Kemuncak Perniagaan Antarabangsa Selangor secara maya yang juga alternatif dalam talian bagi Sidang Kemuncak Tahunan Perniagaan Antarabangsa Selangor meliputi Ekspo Antarabangsa Selangor, Persidangan Perniagaan ASEAN Selangor dan Bandar Pintar Selangor serta Konvensyen Ekonomi Digital.

Menurutnya, komponen ketiga adalah Hab Maya Majlis Teknologi Maklumat dan e-dagang Selangor (SITEC) iaitu hab maklumat dan webinar program majlis itu bagi mengembangkan capaiannya merangkumi khalayak antarabangsa.

“Selain itu pada program perkongsian ini, Invest Selangor memaklumkan peserta mengenai inisiatif pembangunan industri halal di Selangor seperti membantu usahawan menuju ke arah Pensijilan Halal Malaysia termasuk menerusi kelas bimbingan.

“Kita juga berkongsi usaha meningkatkan ekosistem

keusahawanan seperti mendapatkan bantuan dana dan membantu mereka beralih kepada sistem digital khususnya memulakan perniagaan menerusi platform e-dagang Lazada dan Shopee,” katanya.

Malah, ini termasuk kejayaan kempen Selangor e-Bazaar Raya bersama Shopee pada Mei-Jun lepas yang membantu kira-kira 6,400 usahawan baharu menyertai Shopee.

Hasan Azhari juga menyifatkan Selangor mempunyai tarikan sebagai destinasi perniagaan di negara ini didorong oleh faktor seperti mencatat pertumbuhan 6.7 peratus tahun lepas, dilengkapi infrastruktur seperti pelabuhan dan lapangan terbang serta modal insan dan sumber tenaga mahir.

Ini turut membantu merealisasikan visi Selangor sebagai negeri pintar menjelang 2025, katanya.

“Negeri ini turut melahirkan kira-kira 66,000 graduan setahun menerusi lebih 160 institusi pengajian tinggi awam, swasta, kolej serta pusat latihan industri. Secara umumnya, Selangor mempunyai ekosistem industri yang lebih baik berbanding negeri lain “Pada program kali ini misalnya, peserta yang hadir agak kagum dengan perkongsian berhubung landskap pelaburan kita, inisiatif dan peluang yang ada serta bagaimana mengukuhkan rangkaian perniagaan,” katanya. – Bernama

See author's posts


Nampung pemanah kaul diri sebilik

SEBUT aja pasal rumah panjai, kelebih agi maya ngintu Gawai Dayak tauka pengerami bukai, endang semampai ketap-ketap asai dada empa pengagit.

Enti diperati, endang kenyau ari kelia nyentukka diatu, kitai bansa Iban agi meruan nguan rumah panjai. Nya meh nyadika batang pendiau kena ngempung kitai Iban kenyau ari kelia nyentukka kemaya haritu. Rumah panjai meh pun pengempung semua pengawa Iban.

Dulu ari tu penulis bisi udah ngenang pasal rumah panjai ti nyadi pun enggau panggau penempa adat asal Iban dalam pengawa bumai betupi, sereta mega semua pampang pengarap asal Iban dikena bumai, pengidup ngemerankan ruang bilik, pengidup enggau pengawa bukai ba rumah panjai, adat enggau atur pasal pengerai enggau semua utai bukai mega.

Berindik ari tu genap iku orang ke nguan siti rumah panjai nya mesti kena serangkung atur penyerakup, nadai ngira tuai biak. Kaul diri menyanak, diri sebilik endang siti ari utai ke beguna. Kebuah pia laban genap iku mensia ba rumah nya enda tau enda bebasa ka pangan diri.

“Nya alai bala sida anembiak endang dilalau bebasaka orang ke tuai agi, lebih agi apai indai, aki ini diri empu. Nya kebuah semua orang serumah menya endang mayuh agi bala diri sebilik. Sida kiruh amat ka pengidup pangan, senang tauka tusah. Enti senang, semua senang. Enti bisi penusah, semua sama besaup ngelempungka iya. Enti bisi bulih ngasu, bulih jelu, sigi diemparu sama enggau diri serumah, lalu pia mega enti bulih ikan bulih undang enggau pemakai bukai endang selalu bebagi enggau diri serumah, nadai kala diempa nengali,” ku Datu August Buma ke diatu udah pinchin pengudah megai penuduk nyadi pengarah Opis Labour Sarawak.

August mantaika penemu nya lebuh ke berandau enggau penulis apin lama.

“Ka tambah nya, enti bisi buah baka engkeranji, sibau, kembayau, rian, pakan enggau buah ke bukai, bala orang ke bempu pun buah nya menya seruran ngemai bala sida serumah bukai niki, lalu bebagi sama bela,” ku August ti berasal ari sebuah rumah panjaidi Bintangor  nampung jaku iya. Niang apai iya Buma berasal ari rumah panjai Kedap di Saratok tang bebini nguai ke Bintangor lalu nyadi tuai rumah.

SAMA BELA BESAUP

Ba pengidup rumah panjai dulu menya, lalu agi mega dikena sekeda orang rumah panjai sampai ka diatu, semua atur gawa, turun enggau bumai, endang sama bela besaup ngambika jampat tembu tauka teputar. Orang menya gagit bendar deka beduruk enggau pangan diri laban rindu gawa bebala mayuh, sereta mega kena neguhka tanggam kaul enggau diri serumah.

Kemaya hari tu, kitai di rumah panjai udah jauh berubah ari aki ini kitai menya ba jalai pengidup ka tambah rumah panjai ti udah nyadi moden, lalu mayuh sekeda nya nyunto terrace house ba nengeri. Taja pia, kitai di rumah panjai agi mengkang balat ngemeranka pemanah kaul sereta basa enggau pangan diri. Ari tu sida udah selalu diberi petara ke nyaga sida pengelikun sereta mega pengelantang begulai enggau pangan diri.

Nya meh kebuah rumah panjai endang belama nyadi palan ke dikesayau semua kitai Iban, lebih agi iya ke endang agi angkun ka pendiau begulu baka ba rumah panjai ke mai mayuh penguntung ngagai semua. Kitai mega ngasai, enti lebuh maya bisi pengerami, lebih agi Gawai Dayak ke diintu ninting taun, bala kitai Iban ari nengeri sigi gagit deka begawai ba rumah panjai, laban dia meh alai ti andal sereta angkun ati berami. Mayuh agi pengerami Gawai kitai ba nengeri nadai banding enggau Gawai ba rumah panjai, laban intu rumah panjai numbas ngemeranka pangkat, renggat umur enggau pemisi, tang dikira sebaka magang.

SAPA PATUT NYADI TUAI RUMAH?

Bepun ari pengelikun ba rumah panjai kenyau ari kelia, nya alai semua anembiak redak endang nemu sida mesti bebasa sereta sama besukung ka tuai rumah ke nyadi pun semua pengawa ba rumah. Taja pan ukai reti nya iya enda tau enda nemu semua adapt asal, beburung enggau utai bukai. Tang selalu kitai tetemu ka tuai rumah endang sigi nemu adapt asal Iban. Nyadi ba pengawa bukai baka beburung enggau utai bukai nya tau enda ibuh nemu laban tu endang bisi orang ke nemu burung enggau mimpi. Pia mega baka mela burung enggau mimpi nya tau dikereja orang bukai, enda ibuh tuai rumah.

Sebarang sapa ti nyadi tuai rumah endang dikarapka ulih ngempung semua nembiak redak, nyaga sereta nanggam adat ba rumah panjai.  Iya mega dikarapka ngadu laya enggau penyarut ke bisi nyadi antara nembiak iya. Ketegal tu tuai rumah enda tau enda sikar lalu nemu atur enggau adat. Iya endang orang ke ngatur laya, chara enggau utai bukai ngena jalai lurus lalu enda ulih bepinang benibung; reti nya nadai tau bechiping.

Lebuh ke ngatur leman tauka penyarut, laya sida serumah, tuai rumah enda tau enda nemu tusun tunggu nunda ka adat Iban. Ba senentang tu iya tau ngulih ka atur penyampai ukum tauka tunggu ari bup tauka belalauka tusun ukum ti diberi perintah ngagai sida.

Tusun atur tunggu tu mega bisi bida nitih ai seiti-seiti. Baka di Batang Rajang endang enda sebaka enggau Batang Saribas enggau Krian laban sida ngena ukum mungkul enda ngena tusun tunggu tajau baka ti dipejalaika di Saribas enggau Krian. Ambika banding enti ukum tunggu nya seigi alas reti nya ukum sida mungkul empat. Seiti mungkul nya reti iya seringgit pulai ngagai mata duit.

Nembiak diatu jarang bendar nemu pasal tusun tunggu enggau adat asal rumah panjai. Kebuah pia, mayuh apai indai sida empu endang kurang penemu pasal pekara nya. Kitai enda ulih ngutuk sapa-sapa laban pengidup rumah panjai udah jauh bebida lalu ngejang ari asal iya kelia.

RUMAH PANJAI MENGKANG NGEMPUNG

Taja pia, kitai patut semua temegah ati laban rumah panjai mengkang nyadi pengempung kitai Iban. Bala kitai Iban ti diau di nengeri, nyua rumah tauka diau ba rumah diri empu endang semampai enda rari ari rumah panjai. Jarang ti nadai rumah panjai agi. Ti kitai nadai bilik diri empu, bilik menyadi tauka kaban bukai pan tau ga ditepat nemuai tauka datai ari nengeri nguang gawai enggau pengerami tauka rabat.

Tegal tu meh rumah panjai agi meruan nyadi tanda kelala kitai bansa Iban, ka tambah mega seiti tali tegut kena ngerapitka kaul diri sebilik, diri sebala.

Beduduk ari tu meh kitai meda bas, muto ekspres enggau pengangkut bukai endang penuh belama enti maya kitai Iban pulai Gawai Dayak ke rumah panjai diri empu. Bala orang ti teleba ngena muto ekspres ke Kapit ari Sibu endang ninting taun semampai meda muto ekspres bededat penuh belama berengkah ari kemudi nyentukka ke luan laban mensia mayuh berebut pulai ke rumah diri maya Gawai Dayak.

Tajapan menggeri Kapit udah bisi jalai alun ti rembus ngagai semua menua bukai di Sarawak ditu, tang ba runding penulis, muto ekspres ari Sibu ke Kapit ti mansa Kanowit enggau Song, agi mengkang beguna besai laban bala mensia nebing Batang Rajang muak ari tebing kiba mudik endang tetap nepan muto eskpres laban apin bisi jalai terus ke Kapit muak ari tebing sebelah kiba mudik tu. Kebuah pia laban Jalai Nibung / Tada mina naka seberai pasar mit Nanga Dap aja.

Oleh TELESA EMPERAN

See author's posts


Schreuder tinggalkan Hoffenhiem

HOFFENHEIM semalam berkata mereka telah berpisah dengan jurulatih Alfred Schreuder kerana perspektif yang berbeza dengan kelab berada dua mata di luar tempat kelayakan ke Liga Europa.

Schreuder, 47, menyertai kelab Bundesliga itu tahun lalu dari Ajax untuk menggantikan Julian Nagelsmann yang berpindah ke RB Leipzig dan kontraknya ditetapkan sehingga 2022.

“Kami mempunyai pendapat yang berbeza mengenai persoalan penting, jadi bekerja bersama menjelang akhir musim tidak lagi masuk akal,” kata pengarah bola sepak Hoffenheim, Alexander Rosen.

Pasukan jurulatih dari Belanda itu hanya kalah sekali dalam lima perlawanan sejak Bundesliga kembali daripada rehat yang terpaksa dilakukan kerana Covid-19.

“Sayangnya, kami tidak dapat bresetuju dengan cara umum bagaimana kami ingin memimpin Hoffenheim ke masa depan. Saya menyesal dengan perkembangan ini,” kata Schreuder.

“Tidak jarang dalam kehidupan profesional mempunyai pendapat yang berbeza. Anda kemudian harus bersikap jujur antara satu sama lain dan mengambil keputusan yang sesuai,” tambahnya.

Beberapa anggota kejurulatihan termasuk Rosen akan mengambil alih peranan menjelang pertemuan di tempat sendiri menentang pasukan tempat ketiga RB Leipzig, Sabtu ini.

Saudara dan pembantu Schreuder, Dick, juga akan meninggalkan kelab. – AFP

See author's posts


Sidang DUN: Kerja naik taraf Kompleks Sukan Sarikei selesai

KUCHING: Kerja menaik taraf Kompleks Sukan Sarikei bernilai RM3.5 juta diperuntukkan Kerajaan Negeri pada 2016 telah siap dilaksanakan pada 30 Disember 2021.Timbalan Menteri Belia, Sukan dan Pembangunan Usahawan Dato Gerald Rentap Jabu berkata, kementerian memang mempunyai perancangan untuk menaik taraf dan menyelenggara fasiliti-fasiliti sukan di setiap bahagian termasuk kolam renang di Sarikei.“Ini bagi memastikan semua fasiliti tersebut dalam keadaan baik, lengkap dan sesuai untuk digunakan dalam penganjuran program sukan,” katanya.Beliau berkata demikian pada persidangan hari keempat Dewan Undangan Negeri (DUN) Sarawak ke-19 penggal kedua di sini, hari ini.Perbadanan Sukan Sarawak melalui program pusat pembangunan sukan Elit Permulaan (PEP) dan Elit Cemerlang (PEC) telah meneliti kekuatan yang terdapat di Bahagian Sarikei.“Sukan yang boleh diberi keutamaan ialah sukan olahraga dalam acara padang.“Ini memandangkan terdapat jurulatih yang berpengalaman memimpin para atlet acara padang buat masa ini.“Selain itu, sukan ping pong juga boleh diberi keutamaan bagi melahirkan para atlet berpotensi pada masa akan datang.“Setakat ini, seramai sembilan atlet dari Sarikei yang telah berjaya menaikkan nama Sarawak terutamanya dalam sukan olahraga padang dan sukan bola tampar dewan,” jelas Gerald.Oleh Azreen Keria

See author's posts


Azzurri ‘takluk’ Eropah

JURULATIH Itali, Roberto Mancini memuji prestasi pasukannya dan berkata Itali ‘menguasai’ England setelah melepsakan gol awal di Wembley semalam untuk memenangi final Kejohanan Euro 2020.

“Kami melakukannya dengan baik. Kami melepaskan gol awal dan bergelut namun kemudian menguasai permainan.

“Pemain begitu hebat, saya tidak tahu apa lagi yang harus saya katakan. Ini penting untuk semua orang dan semua peminat.

“Saya harap mereka meraikannya (di Itali).” kata Mancini kepada RAI Sport setelah kemenangan 3-2 menerusi penentuan sepakan penalti setelah perlawanan berakhir dengan keputusan seri 1-1 setelah masa tambahan.

Leonardo Bonucci membatalkan jaringan Luke Shaw dalam babak kedua dan kedua-dua pasukan tidak dapat dipisahkan dalam masa tambahan.

Ia diteruskan ke penentuan sepakan penalti dengan Gianluigi Donnarumma menyelamatkan dua sepakan setelah percubaan Marcus Rashford terkena palang.

Itali memenangi gelaran untuk kali kedua selepas 1968.

“Sangat luar biasa, ketika saya memikirkan kembali daripada mana kita bermula,” kata pemain pertahanan berusia 34 tahun, Bonucci.

Itali kini dalam rentak 34 perlawanan tanpa kalah, bangkit kembali dengan bergaya setelah mengalami penghinaan kerana gagal melayakkan diri ke Piala Dunia 2018.

“Ketika anda berada di dasar lubang, anda akan melihat bagaimana seorang yang hebat mendapatkan kembali kekuatan mereka.

“Saya ingin mengucapkan terima kasih kepada jurulatih hebat kami, pasukan hebat kami, negara besar kami. Kami penuh dengan kegembiraan dan kebahagiaan,” tambah Bonucci.

Kapten Giorgio Chiellini berkata “ada sesuatu yang ajaib di udara” sejak kejohanan itu bermula di Rom sebulan lalu.

“Ada yang menitiskan air mata. Kita semua berhak, pada usia ini kita lebih menyedari apa yang dimaksudkan dengan memenangi trofi seperti itu.

“Kami telah bekata bahawa sesuatu yang ajaib ada di udara sejak akhir Mei, hari demi hari,” kata pemain berusia 36 tahun itu.

Donnarumma menggantikan penjaga gawang veteran Gianluigi Buffon setelah kekecewaan kelayakan tiga tahun lalu.

“Kami luar biasa, kami tidak menyerah walaupun satu inci. Kami melakukannya daripada awal, kami sebuah pasukan yang hebat dan kami layak mendapat kejayaan ini,” kata Donnarumma.

“Gol tersebut boleh membunuh kami, tetapi kami sentiasa berwaspada dan tidak pernah berputus asa.” – AFP

See author's posts


Kerajaan GPS raih hasil RM10 bilion setahun

KUCHING: Kerajaan pimpinan Gabungan Parti Sarawak (GPS) berjaya menjana pendapatan lebih RM10 billion setahun, kata Premier Sarawak, Datuk Patinggi Tan Sri Abang Johari Tun Openg.

Pengerusi GPS itu berkata, pendapatan negeri Sarawak meningkat setelah GPS mentadbir negeri ini.

“Tidak ada negeri lain di Malaysia yang mampu berbuat demikian,” katanya ketika melancarkan manifesto GPS PRU-15 di Pusat Konvensyen Borneo Kuching (BCCK) di sini malam ini.

Dalam pada itu, Abang Johari berkata, GPS akan terus bertekad merancakkan dan membangunkan modal insan serta keadilan sosial.

“Kita memberi perhatian kepada latihan dan pendidikan berkualiti kepada pelajar yang menjadi aset utama masa depan Sarawak,” katanya.

Selain itu, kata beliau, kerajaan GPS akan terus melaksanakan dasar inklusif, kebebasan beragama, mengamalkan adat resam, budaya, seni warisan demi keharmonian sosial.

Katanya, perkara itu akan menjadi ramuan ampuh bagi mewujudkan masyarakat pelbagai kaum yang harmoni dan bersatu padu di Sarawak.

“Kita menjadi contoh terbaik dari segi layanan adil kepada semua agama sebagaimana terbukti melalui usaha kerajaan GPS memperkukuh institusi agama seperti Majlis Islam Sarawak dan Unit Hal Ehwal Agama-Agama Lain (UNIFOR).

“Ini dilakukan dengan dukungan teraju kepemimpinan politik dan tadbir urus kerajaan yang berintegriti, cekap dan profesional,” katanya.

Laporan oleh AZREEN KERIA, SHAHRUL QAIZAT dan NICKELYSON LAKUN

See author's posts


Petanda kemelesetan global semakin ketara

SERI ISKANDAR: Petanda kemelesetan global disebabkan oleh pandemik Covid-19 kini menjadi semakin ketara, kata Naib Canselor Universiti Teknologi PETRONAS (UTP), Profesor Dr. Mohamed Ibrahim Abdul Mutalib.

Beliau berkata, dengan data ekonomi utama di seluruh dunia terus mempamerkan prestasi yang lemah di tengah-tengah Covid-19, pakar menjangka situasi lebih buruk bakal mendatang.

“Pemulihan global semakin perlahan sekarang, dan beberapa sektor malahan telahpun tumbang. Sehingga kini, tidak ada sebarang ramalan saintifik apa yang dunia boleh harapkan. Vaksin dan ubatan masih jauh daripada jangkaan, dan ketidakpastian adalah suatu yang pasti sekarang.

“Adakah dunia masih mempunyai masa depan? Masih relevankah lagi untuk memperkatakan tentang kemampanan, malahan Matlamat Pembangunan Mampan? Bagaimanakah nanti sektor tenaga memainkan peranannya di tengah situasi ini? Adakah nanti ada normal baharu bagi sektor tenaga pada masa akan datang? Bagaimana industri tenaga dan kerajaan menangani situasi ini?” tanya beliau.

Mohamed Ibrahim berkata demikian semasa Siri Forum 2020 UTP dan Atma Jaya Catholic University of Indonesia (AJCUI) bertujuan mengumpulkan bersama-sama pemain industri, termasuk ahli akademik dan penuntut institusi pengajian tinggi bagi menyertai perkembangan semasa global dalam Amalan Global, Ekonomi Serantau dan Kemampanan di tengah situasi pandemik Covid-19.

Forum yang bertemakan ‘Navigating to the New Normal: Rethinking the Role of Energy Towards Global Sustainability’ itu diadakan menerusi persidangan video antara UTP dan Rektor AJCUI Dr Agustinus Prasetyantoko.

Forum itu juga yang merupakan manifestasi kerjasama erat antara kedua-dua universiti tersebut. Idea untuk mengadakan acara itu timbul daripada Memorandum Persefahaman (MoU) perkongsian geran padanan awal dimeterai oleh kedua-dua universiti itu pada 20 Mei.

MoU tersebut bertujuan menjalin kerjasama akademik dan penyelidikan antara kedua-dua belah pihak serta bertukar-tukar kepakaran dalam pelbagai bidang dan penyeliaan bersama pelajar lepasan ijazah.

Sementara itu, Agustinus Prasetyantoko berkata siri webinar itu merupakan inisiatif bersama antara kedua-dua universiti tersebut untuk mengukuhkan perkongsian dan kerjasama.

Kerjasama itu akan diikuti dengan beberapa lagi siri aktiviti dalam penyelidikan, pengajaran dan pertukaran pelajar, katanya.

“Mengenai kerjasama antara kedua-dua universiti, ia sentiasa merupakan inisiatif baik untuk bekerjasama dengan institusi dan rakan pelajar yang memiliki kepakaran, pengalaman dan kecekapan seperti UTP.

“Kami berbangga diberi peluang untuk bekerjasama dengan universiti itu, dan berharap ia boleh diperkukuhkan lagi dan dilanjutkan bukan hanya untuk hari ini sahaja tetapi juga pada masa depan,” katanya. – Bernama

See author's posts


Sahut program Menu Rahmah, peniaga jual durian RM4.99 sebekas

SHAH ALAM: Konsep Menu Rahmah yang diperkenal kerajaan baru-baru ini dengan menetapkan sesuatu menu pada harga RM5 dan ke bawah mendapat sambutan menggalakkan termasuk seorang peniaga durian yang menjual raja buah itu pada harga RM4.99 sebekas.

Pengusaha gerai Durians Atok, Khairul Fahmy Md Yasin, 45, berkata, baginya konsep Menu Rahmah itu seharusnya tidak dikecilkan hanya kepada makanan dan minuman harian dan pengusaha produk lain sewajarnya turut terlibat bagi memasarkan produk mereka untuk dinikmati semua golongan khususnya B40.

“Inisiatif ini adalah baik kerana peniaga lain boleh turut menurunkan harga barangan selain makanan harian yang mungkin tidak mudah untuk diperoleh. Disamping itu, peniaga dapat bantu dan turut bersedekah kepada mereka yang tidak mampu,” katanya kepada Bernama semalam.

Katanya, Durian Rahmah yang diperkenalkan di gerainya sejak minggu lepas itu berjaya menarik pembeli sehingga dari selatan tanah air untuk merasai keenakan raja buah di gerainya dengan harga murah iaitu RM4.99 bagi 300 hingga 400 gram sebekas.

Khairul Fahmy berkata, dia sendiri tidak menyangka konsep jualan yang dilaksanakan seiring dengan seruan kerajaan itu membuatkan gerainya ‘diserbu’ peminat durian sejak minggu lepas.

“Hari pertama saya jual RM4.99, durian sebanyak 50 bekas terjual dalam 10 minit sahaja. Saya pun terkejut. Sebelum ini saya jual RM8 ke RM9 bagi satu bekas.

“Jadi saya teruskan tambah kerana permintaan memang tinggi sehingga ada mereka yang dari Skudai, Johor datang membeli. Semalam (kelmarin), 600 bekas Durian Rahmah ini terjual dan kita mungkin tambah kuantiti jika permintaan meningkat,” katanya.

Khairul Fahmy berkata, dalam satu bekas itu akan dicampur isi duriannya antaranya durian kampung dan D24 dan mereka yang berminat boleh membeli dengan mengunjungi gerainya kerana buat masa ini, dia tidak menerima sebarang tempahan.

Katanya, jualan bagi Durian Rahmah akan bermula pada 2.30 petang selepas bekalan buah itu sampai dengan setiap pelanggan dihadkan untuk membeli dua bekas durian saja bagi memastikan orang lain dapat merasai serta berpeluang untuk membeli durian yang dijual.

Selain itu, Khairul Fahmy turut menjual pelbagai jenis durian di gerainya yang terletak di Jalan Kebun Kampung Batu 7, di sini dan turut menjual cendol durian serendah RM4.

Kerajaan baru-baru ini memperkenalkan Menu Rahmah yang menawarkan hidangan makanan pada harga RM5 dan ke bawah khusus untuk golongan miskin tegar.

Menteri Perdagangan Dalam Negeri dan Kos Sara Hidup Datuk Seri Salahuddin Ayub berkata dengan inisiatif itu, rakyat kini boleh menikmati makanan tengah hari dan malam masing-masing pada harga RM5 di hampir 15,000 premis makanan di seluruh negara mulai 31 Januari melalui program Menu Rahmah.

Disamping itu, Salahuddin berkata, kementeriannya bersifat terbuka kepada mana-mana pihak yang mahu menggunakan jenama Rahmah asalkan ia bertujuan membantu rakyat dan pihak yang menyediakan Menu Rahmah dengan menawarkan harga serendah RM5 perlu memastikan kualiti makanan dijual.

– Bernama

See author's posts


Johnson umum pelan pemulihan musim sejuk

LONDON: Perdana Menteri Britain, Boris Johnson akan membentangkan pelan pemulihan Covid-19 bagi musim sejuk.

Antara pengumuman penting adalah pembatalan pengenalan pasport vaksin dan penamatan kuasa-kuasa kecemasan.

Johnson ketika ini berdepan kritikan susulan pengumuman peningkatan cukai dalam usaha untuk membaikpulih krisis kesihatan dan sosial.

Susulan itu, beliau dijangka akan mengumumkan pembatalan pengenalan pasport vaksin biarpun kes harian masih mencatatkan peningkatan.

Dalam satu temu bual, Menteri kesihatan, Sajid Javid menjangkakan tiada lagi sekatan yang akan diumumkan di England.

Tumpuan ketika ini terarah kepada vaksinasi dan ujian saringan dalam kalangan rakyat.

Malah difahamkan arahan ujian saringan PCR terhadap pengambara juga dijangka akan ditarik semula.

Javid turut menambah, kerajaan akan terus mengambil langkah berjaga-jaga terhadap keputusan yang bakal diumumkan.-AFP

See author's posts


PKP dilaksanakan jika kes meningkat

KUALA LUMPUR: Perdana Menteri Tan Sri Muhyiddin Yassin  memberi peringatan  Perintah Kawalan Pergerakan (PKP) akan terpaksa dilaksanakan semula sekiranya kes Covid-19 di dalam negara meningkat dengan mendadak.

Muhyiddin berkata, jika PKP dilaksanakan semula, ia akan memberi kesan buruk kepada kehidupan rakyat dan ekonomi negara.

“Kita tidak boleh ke mana-mana dan tinggal di rumah sahaja seperti yang sedang dikuatkuasakan di Kota Setar, Kedah pada masa ini. Nauzubillah,” katanya ketika menyampaikan perutusan khas berkaitan situasi semasa Covid-19 di dalam negara, malam ini.

Perutusan itu disiarkan secara langsung di beberapa rangkaian televisyen tempatan dan media sosial.

Perdana Menteri juga berkata kerajaan tidak teragak-agak untuk melaksanakan Perintah Kawalan Pergerakan Diperketatkan (PKPD) di kawasan yang mencatatkan kes baharu yang tinggi.

Justeru, Muhyiddin mengingatkan rakyat Malaysia supaya terus berwaspada dan tidak leka terhadap peraturan berkaitan kuarantin, pemakaian pelitup muka serta pematuhan kepada prosedur operasi standard (SOP) yang masih berkuat kuasa agar penularan wabak Covid-19 dapat dikawal.

Muhyiddin memberi gambaran situasi pandemik Covid-19 secara global yang masih menular secara aktif tidak terkecuali terjadi di negara ini.

Katanya kes harian Covid-19 yang direkodkan di Malaysia adalah sekitar satu, dua dan adakalanya tiga digit tanpa pernah mencatatkan kes sifar dan memberikan gambaran bahawa rantaian jangkitan Covid-19 di Malaysia masih belum dapat diputuskan sepenuhnya.

“Berdasarkan dapatan yang diperolehi oleh para penyelidik dari seluruh dunia dan trend kes yang dilaporkan, jangkitan dijangka berterusan untuk suatu tempoh masa yang agak lama.

Ini mengambil kira faktor pencegahan dan kawalan penularan jangkitan Covid-19 secara berkesan memerlukan rawatan spesifik dan vaksin yang efektif serta selamat untuk digunakan, Dengan situasi ini, sesiapa sahaja mungkin terdedah kepada risiko jangkitan Covid-19 pada ketika ini,” katanya.

Dalam pada itu, Perdana Menteri meluah kebimbangan dengan situasi semasa Covid-19 di negara ini kerana terdapat peningkatan jumlah kes positif Covid-19 yang agak ketara sejak kebelakangan ini.

“ Walaupun negara kita setakat ini telah berjaya menangani penularan wabak COVID-19 dengan baik, saya berasa agak bimbang kerana terdapat peningkatan jumlah kes positif Covid-19 yang agak ketara sejak kebelakangan ini. Sepanjang tempoh 14 hari yang lalu, sebanyak 615 kes baharu telah dicatatkan.

“Peningkatan ini turut menyaksikan tiga daerah yang merekodkan 41 kes atau lebih sepanjang tempoh 14 hari yang lepas.

Daerah yang dikategorikan sebagai merah ini ialah Kota Setar di Kedah dan Tawau serta Lahad Datu di Sabah,” katanya.

Muhyiddin berkata sementara itu, jumlah keseluruhan pelawat dari luar negara yang dikesan positif Covid-19 sepanjang tempoh 3 April sehingga hari ini adalah seramai 1,017 orang.

Beliau seterusnya berkongsi data-data penting termasuk 1,395,578 individu telah disampel, menjadikan kadar ujian Covid-19 yang dijalankan di Malaysia adalah 41.8 orang bagi setiap 1,000 penduduk.

Beliau berkata secara keseluruhannya terdapat 108 kluster yang telah dilaporkan kepada Pusat Kesiapsiagaan dan Tindakan Cepat Krisis Kebangsaan (CPRC) dan daripada jumlah itu, 11 kluster masih aktif manakala baki 97 kluster telah diisytiharkan tamat.

“Sehingga kini, Kluster Seri Petaling yang telah diisytiharkan tamat pada 8 Julai 2020 merupakan kluster terbesar jangkitan Covid-19 di negara ini. Kluster ini telah merekodkan sejumlah 3,375 kes positif selepas seramai 42,023 individu disaring,” katanya.- Bernama

See author's posts


Sarawak mahu jadi tuan rumah MIHAS

KUCHING: Sarawak mencadangkan supaya Pameran Halal Antarabangsa Malaysia (MIHAS) diadakan di negeri ini tahun depan.

Saranan itu dilontarkan Timbalan Menteri di Jabatan Premier Sarawak (Undang-Undang, MA63 dan Hubungan Negeri – Persekutuan) Datuk Sharifah Hasidah Sayeed Aman Ghazali pada perasmian Jelajah Halal Malaysia 2022 di sini, hari ini.

Mengulas mengenai saranan itu, Ketua Pegawai Eksekutif Perbadanan Pembangunan Halal (HDC) Hairol Ariffien Sahari berkata, pihak menyokong dan bersetuju.

“MIHAS adalah satu program yang dianjurkan oleh Perbadanan Pembangunan Perdagangan Luar Malaysia (MATRADE) dengan usaha sama HDC.

“Saya akan bincang kan perkara ini dengan Ketua Pegawai Eksekutif MATRADE.

” Saya yakin Ketua Setiausaha Kementerian Perdagangan Antarabangsa dan Industri (MITI) akan mengadakan satu mesyuarat khas untuk mencari kaedah bagi merealisasikan cadangan yang dilontarkan oleh Datuk Sharifah Hasidah,” katanya.

Beliau berkata demikian ketika sidang media selepas majlis perasmian Jelajah Halal Malaysia 2022 peringkat negeri di sini hari ini.

MIHAS adalah sebuah pasaran yang teguh untuk pemain industri halal antarabangsa dan tempatan bagi merebut peluang melangkaui makanan Halal termasuk farmaseutikal halal, peranti perubatan, kewangan, fesyen sederhana, penjagaan diri dan kosmetik, teknologi hijau dan juga pelancongan mesra Muslim.

Hairol juga menjelaskan dalam sidang media sejurus selesai perasmian, eksport produk halal negara telah meningkat 19 peratus berbanding tahun 2020.

Sehingga Jun tahun ini katanya, ia telah pun meningkat lebih 60 peratus berbanding tempoh yang sama pada tahun lepas.

“Sekiranya momentum ini kekal, kita menjangkakan nilai eksport produk halal ini akan mencapai RM42 bilion, iaitu RM2 bilion lebih baik daripada apa yang dicapai sebelum Covid-19 melanda.

“Lima destinasi eksport utama produk halal ini ialah China, Singapura Jepun, Indonesia dan Korea Selatan,” katanya.

Program Jelajah Halal Malaysia 2022 Sarawak berlangsung dari 8 hingga 10 Novemberi 2022 di Kuching yang dianjur HDC bertujuan untuk memberi manfaat kepada usahawan tempatan yang mencari peluang perniagaan dalam pasaran halal yang kini giat berkembang.

Oleh SHAHRUL QAIZAT

See author's posts


Kerja ‘rider’ jadi alternatif jana pendapatan

Penularan pandemik Covid-19 yang melanda dunia sejak awal tahun lalu meninggalkan kesan yang cukup besar dalam kalangan masyarakat di seluruh dunia.

Paling ketara sudah tentu ramai dilaporkan  kehilangan pekerjaan apabila syarikat yang menjadi tempat bergantung kebanyakannya kini sudah gulung tikar.

Disebabkan itu, golongan terjejas mencari alternatif lain bagi menjana pendapatan tambahan termasuk bekerja sebagai penghantar bermotosikal untuk menampung keperluan harian.

Begitu juga nasib yang menimpa Kamaruddin Zawawi, 40 tahun, apabila dia perlu melakukan dua pekerjaan sebagai ‘rider’ Grab Food dan pengawal keselamatan bagi menyara keluarganya.

Dia yang berkhidmat sebagai pengawal keselamatan di Klinik Kesihatan Samarahan berkata, kira-kira setahun lalu dia mula berkecimpung dalam pekerjaan perkhidmatan e-hailing setelah negara dilanda pandemik Covid-19.

“Disebabkan pandemik, ekonomi semakin merosot bahkan keperluan harian turut terjejas. Dari situ saya mula sedar, satu gaji sahaja tidak cukup untuk menampung kehidupan kami dan saya terpaksa tambah pekerjaan sampingan sebagai ‘rider’,” katanya ketika ditemui Utusan Sarawak semalam.

Melakukan dua pekerjaan bermakna Kamaruddin perlu mengorbankan masa bersama-sama isteri dan anaknya. Namun jejaka yang menetap di Kampung Tanjung Bundong ini sedaya upaya cuba memberikan yang terbaik untuk keluarganya.

“Saya akui perlu korbankan masa bersama-sama anak dan isteri tetapi apa yang saya lakukan ini pun demi mereka juga. Nasib baik isteri saya seorang yang memahami. Dia faham saya perlu mencari duit untuk membeli barang rumah dan keperluan anak kami,” ujar Kamaruddin.

Menurut graduan Pusat Kecemerlangan Teknikal Sarawak (CENTEXS), Danial Abdullah Arif Daud, 20 tahun, sama seperti penghantar lain, dia juga tidak terlepas daripada cabaran berpanas dan meredah hujan di jalanan demi menggalas tanggungjawab yang diamanahkan pelanggannya.

Tambah Danial, cabaran lain perlu dilaluinya ialah menitikberatkan aspek keselamatan terutama menunggang pada waktu hujan dan di tempat sunyi pada malam hari.

“Jadi rider ni macam-macam cabaran. Hadap hujan panas, jalan sesak, kereta tukar lorong tak bagi signal, order tak ada dalam beberapa jam. Itu sudah menjadi kebiasaan hidup sebagai rider. Ada order ada la duit untuk kami.

“Kalau hujan kita tahu jalan basah, jadi saya akan pastikan menunggang motosikal dengan perlahan saja,” katanya yang turut mendedahkan pendapatan seharian sebagai rider mampu mengaut keuntungan sehingga lebih dari RM100 sehari.

Manakala bagi seorang lagi jejaka yang menjadikan kerjaya penghantar makanan sebagai pekerjaan sepenuh masa, Muhammad Khairuddin Syahmi, 24 tahun mengakui pernah berhadapan insiden mencemaskan sepanjang menjadi rider.

Bagaimanapun kata Syahmi, dia amat berterima kasih di atas pertolongan sesama rider yang diberikan terhadapnya pada ketika itu.

“Bonding diantara kami kuat walaupun tak kenal rapat. Pernah sebelum ini, semasa buat penghantaran tiba-tiba rantai motor saya terputus, mujur ada rider yang sudi menolong.

“Kalau ada rider yang terlibat kemalangan, kami akan segera bantu sebaik mendapat maklumat yang disebarkan menerusi aplikasi WhatsApp Group.

“Tak kira kenal atau tidak, bila seseorang rider ada masalah mesti kami akan cuba bantu yang mana boleh,” katanya yang berasal dari Asajaya terbabit.

Oleh SYAMIMI HUSNA

See author's posts


RM402 JUTA NAIK TARAF SEKOLAH DAIF

SADONG JAYA: Kerajaan Persekutuan menerusi Kementerian Pendidikan Malaysia (KPM) telah memperuntukkan kira-kira RM402 juta untuk pelaksanaan 59 projek naik taraf sekolah-sekolah daif di Sarawak bagi 2021.

Timbalan Menteri Pendidikan II, Datuk Mohamad Alamin berkata, daripada 2019 hingga 2021 sebanyak 186 projek telah diluluskan kepada Sarawak melibatkan projek naik taraf dan pembinaan semula sekolah-sekolah daif dengan dana perbelanjaan mencecah angka RM1.5 bilion.

“Hari ini (semalam) saya telah mengadakan lawatan ke tiga Sekolah Rendah (SK) iaitu Sekolah Kebangsaan (SK) Pangkalan Kuap, SK Sambir dan SK Pendam untuk melihat kemajuan projek pembinaan naik taraf sekolah daif di negeri ini dan secara amnya, saya amat berpuas hati dengan kemajuan pembinaan yang telah dilaksanakan,” katanya.

Beliau berkata demikian pada sidang media setelah mengadakan lawatan kerja di Sekolah Kebangsaan (SK) Pendam di sini, semalam.

Selain itu, Mohamad berharap agar projek yang masih dalam pembinaan juga berjalan dan dilaksanakan dalam keadaan yang baik dan disiapkan mengikut jadual yang ditetapkan kementerian dan agensi kerajaan yang terlibat terutamanya Jabatan Kerja Raya (JKR).

Tambahnya, kerajaan sentiasa komited memastikan projek-projek sekolah daif dilaksanakan dengan baik demi menyelesaikan masalah yang dihadapi rakyat terutama berkaitan isu sekolah-sekolah daif.

“Kita mahu menyelesaikan masalah ini dan kerana itu saya memberitahu kontraktor supaya menyiapkan projek tepat pada masa. Ini merupakan usaha kita bersama-sama Kerajaan Sarawak dalam memastikan tahap pendidikan anak-anak di Sarawak berada dalam keadaan baik termasuk fizikal sekolah,” ujarnya.

Justeru itu, beliau turut menggesa semua syarikat yang telah dilantik dalam projek berkenaan supaya melaksanakan projek dan disiapkan mengikut jadual supaya sekolah dapat digunakan sekali gus menyelesaikan masalah yang dihadapi rakyat.

Sementara itu, Mohamad mendedahkan kementeriannya ada menerima laporan kelewatan projek naik taraf sekolah daif disebabkan pandemik Covid-19 termasuk di Sarawak.

Malah katanya, kementerian beliau turut menerima aduan daripada syarikat yang lambat menerima bekalan bahan binaan daripada pembekal disebabkan pelaksanaan Perintah Kawalan Pergerakkan (PKP) yang dilaksanakan.

Dalam perkembangan berkaitan, Mohamad mengatakan bahawa kementerian juga telah menerima banyak permintaan untuk pelaksanaan projek sekolah-sekolah daif di Sarawak dan ia akan dilaksanakan secara berterusan.

“Kita memahami bahawa jika bangunan itu digunakan dalam tempoh yang lama, ia juga akan mengalami kerosakan begitu juga dengan bangunan di sekolah-sekolah. Justeru pelaksanaan projek naik taraf sekolah daif ini akan sentiasa berterusan demi kebaikan bersama,” ujarnya.

Hadir sama, Pengarah Pendidikan Sarawak, Dr Norisah Suhaili.

Oleh SYAMIMI HUSNA

See author's posts